BMW X5 Security Plus - Plašite li se za svoj život? - Automagazin\nProzori su izrađeni od specijanog stakla, koje zadovoljava specifikacije bezbednosnog nivoa 6. Njegova struktura je toliko jaka, da može izdržati udarce čekićima i metalnim šipkama i obezbediti da krhotine ne povrede posadu. BMW je konstukciju bezbednosnih elemenata učinio potpuno kompatibilnom sa već postojećom konstrukcijom automobila, kako se ne bi narušila celina i kompaktnost, a koristeći svoje 30-godišnje iskustvo u proizvodnji vrhunskih bezbednih automobila. Iz tog razloga, blindirani automobil raspoznaće samo iskusno oko, što vlasniku automobila omogućava diskretno putovanje. Uz sve to, održavanje i popravku ovo ekstremnog "stroja" mogu realizovati svi autorizovani servisi BMW-a širom sveta.\nModel BMW X5 Security Plus razvijen je na platformi SUV modela BMW X5 i sposoban je da primi četiri putnika. BMW ističe da je automobil razvijen da, i pored povećane mase, pruža zadovoljavajuće vozne osobine i pouzdane vozne karakteristike u ekstremnim uslovima, što je karakteristika automobila sa plavo-belim propelerom na haubi. Cilj konstruktora bio je da proizvedu potpuno bezbedan automobil, koristeći "high-performance" čelik, i da oklope i zaštite svaki panel i problematičan sastav na automobilu, uključujući i vezne limove između karoserijskih panela.\nPored jedinstvenog "pancirnog odela" i prostora oko posade, BMW X5 Security Plus na raspolaganju ima i seriju novih sistema krizne situacije. Tu spada komunikacioni sistem, preko kojeg posada komunicira sa okolinom bez potreba za spuštanjem stakla. Takođe, tu je i "hold-up alarm" koji automatski zaključava vrata i prozore, kao i kamera na svim uglovima automobila, koja vozaču daje pregled dešavanja oko automobila. Ovladavanje svim sistemima moguće je preko kontrolnog panela, koji se nalazi ispred ručice automatskog menjača. BMW X5 Security Plus opremljen je i svim sistemima, kojima se može pohvaliti najbolje opremljen bazni model. Tako ne nedostaju ni adaptivni bi-xenon farovi sa funkcijom praćenja putanje u krivinama.\nOvaj "brižljivi" automobil može se pohvaliti vrhunskim komforom za posadu, kao i odličnim voznim osobinama i performansama, koje su neophodne u kriznim situacijama. Pod haubom se krije benzinski osmocilindrični motor zapremine 4,8 litra, snage 355 konjskih snaga i obrtnog momenta od 475 Nm pri 3.400 o/min. I pored značajnog povećanja mase, automobil je sposoban da ubrza iz mesta do 100 km/h za samo 8,2 sekunde, dok je maksimalna brzina automobila ograničena na 180 km/h (X5 Security ide do 210 km/h). Snaga se prenosi na sve točkove.\nVeća masa automobila amortizuje se preko posebno razvijenog sistema oslanjanja, a amortizeri i opruge su potpuno novi. Automobil je opremljen i snažnijim kočnicama, volanom sa promenljivim odnosom upravljanja. Tu je i aktivno ogibljenje Adaptive Drive, koje radi u kombinaciji sa FlexRay sistemom transmisije podataka neophodnih za adekvatno delovanje Adaptive Drive-a. Podaci koje distribuira FlexRay prikupljaju se uz pomoć brojnih senzora koji prate brzinu vozila, ugao volana, longitudinalno i lateralno ubrzanje, poziciju amortizera i karoserije, kao i brojne druge parametre neophodne za efikasan rad sistema. Na osnovu ovih podataka, Adaptive Drive utiče na rad amortizera i stabilizacionih šipki (balans štangli) uz pomoć elektromagnetnih ventila unutar amortizera i rotacionih motora koji kontrolišu stabilizacione šipke. BMW X5 Security Plus opremljen je i specijanim pneumaticima, koji pri potpunom gubitku pritiska, mogu preći razdaljinu od 150 kilometara, pri brzini do 80 km/h.\nPretpostavljamo da BMW nije objavio mnogobrojne sisteme koji se nalaze u automobilu, iz razumljivih razloga. Uz sve ovo, BMW nudi specijalnu bezbednosnu trening vožnju, koju realizuju stručnjaci i koja postoji više od 20 godina na nekoliko lokacija u svetu. Trening vožnju realizuju najprofesionalniji eksperti iz sfere bezbednosti, a "kurs" uključuje teoretski i praktični deo. Goran Sarić - Automagazin


Sportske.net - "Orlovi" i matematika - Ovo je srpska računica?!\nČetvrti put od početka kvalifikacija za Evropsko prvenstvo u Francuskoj ljubitelji fudbala u Srbiji ostali su razočarani nastupom nacionalnog tima.\nGodine iskustva čine da se naviknete na loše rezultate ali je malo onih koji ne dobiju nervni napad u trenutku kada slušaju izjave čelnika FSS, selektora i reprezentativaca nakon svakog narednog poraza.\nNovinari uopšte ne bi morali da "oštre olovke" i uključuju diktafone, već po navici znamo koji je spisak opravdanja za neuspehe a ne izostaje ni lažni optimizam.\nDa se razumemo, niko iole razuman ne računa da Srbija može do plasmana na Evropsko prvenstvo u Francuskoj ali izjave "da postoje matematičke" šanse svakako nas teraju na to da čitaocima predstavimo o kakvim se šansama zapravo radi.\nU dve reči, "viša matematika"!\nNe zbog toga što je teško sračunati koliko nam je bodova potrebno da se domognemo druge ili treće pozicije u grupi već zbog činjenice da sa onim što naš nacionalni tim prikazuje ne postoji matematička operacija koja daje pozitivan rezultat.\nReprezentacija Srbije nakon četiri odigrane utakmice u kvalifikacijama za EURO 2016. zauzima pretposlednju poziciju na tabeli grupe "I" sa jednim osvojenim bodom.\n"Orlovi" u svakom smislu reči kaskaju za rivalima ali bodovni zaostatak za Portugalom, Danskom i Albanijom iznosi sedam, odnosno osam bodova.\nNaša "viša matematika" izgleda ovako. Za direktan plasman na EP u Francuskoj ili bar odlazak u baraž Srbija mora da dobije sve četiri naredne utakmice a da u isto vreme Danska ili Albanija ne osvoje više od pet bodova do kraja kvalifikacija.\nDakle, već u prvoj narednoj utakmici "Orlovi" će morati da dokažu da stoje iza tvrdnje da šansa postoji odnosno da izjave o tome kako "smo još u životu" nisu samo forme radi (premda je jasno da jesu).\nUkoliko Srbija ne savlada Dansku u Kopenhagenu računica odlazi u kantu za smeće a "matematičari" na popravni.\nPrva sledeća kvalifikaciona utakmica je zakazana za 13. jun. Do tada imate dovoljno vremena da podelite lažni optimizam sa reprezentativcima i sami izgubite deo dragocenog vremena računajući kako bi pobedom protiv Danske plasman na EP ponovo bio u igri, a onda bi nam 4. septembra odgovarao trijumf nad Jermenijom a remi Danaca i Albanaca...\nDa skratimo priču, novi neuspeh u kvalifikacijama nije novost i tragedija, već smo se navikli. Dobro bi bilo da posle jednog neuspeha kažemo dosta i resetujemo sistem tako da na duže staze počne da daje rezultate.\nJermenija - Portugalija\nJermenija - Danska\nAlbanija - Portugalija\nPortugalija - Danska\nJermenija - Albanija\nSrbija - Portugalija


Narandžasti stepen opasnosti za područje Rasinskog okruga danas i sutra – GRAD Kruševac\nNaslovna » Društvo » Narandžasti stepen opasnosti za područje Rasinskog okruga danas i sutra\nRepublički hidrometeorološki zavod oglasio je narandžasti meteo alarm za područje Istočne, Zapadne i Jugoistočne Srbije kojoj pripada i naš, Rasinski okrug\nIz RHMZ upozoravaju da su tokom današnjeg i sutrašnjeg dana (18. i 19. avgust) moguće vremenske pojave koje mogu izazvati materijalnu štetu, ali mogu biti opasne i po ljude i životinje.\nKako se očekuj, u ova dva dana moguća je lokalna pojava grmljavina sa gradom i količinom padavina više od 20 litara po metru kvradratnom u toku tročasovnog perioda. Zato je gradskim odeljenjima za vanredne situacije upućeno upozorenje da stave u pripravnost sve službe za reagovanje u slučaju pojave bujičnih i urbanih poplava, kao i ponovnog aktiviranja klizišta.\nPrema sedmodnevnoj prognozi meteorologa, sutra se očekuju vremenske nepogode sa velikim količinama padavina i kratkortajnim udarima olujnog vetra u zonama pljuskova. Temperatura nešto niža od današnje. Prestanak padavina i razvedravanje najavljuje se za četvrtak do sredine dana, a od petka pretežno sunčano uz porast temperature. Za vikend toplo i sunčano, a početkom naredne nedelje ponovno naoblačenje sa kišom, pljuskovima i grmljavinom.\nRepublički hidrometeorološki zavod oglasio je narandžasti meteo alarm za područje Istočne, Zapadne i Jugoistočne Srbije kojoj pripada i naš, Rasinski okrug Iz RHMZ upozoravaju da su tokom današnjeg i sutrašnjeg dana (18. i 19. avgust) moguće vremenske pojave koje mogu izazvati materijalnu štetu, ali mogu biti opasne i po ljude i životinje. Kako se očekuj, u ova dva dana moguća je lokalna pojava grmljavina sa gradom i količinom padavina više od 20 litara po metru kvradratnom u toku tročasovnog perioda. Zato je gradskim odeljenjima za vanredne situacije upućeno upozorenje da stave u pripravnost sve službe za reagovanje u slučaju pojave…\nnarandžasti okruga danas opasnost područje rasinski stepen\t2020-08-18\nTag : narandžasti okruga danas opasnost područje rasinski stepen\nPrethodni : Predrag Vukićević, novi predsednik Skupštine grada Kruševca\nSledeći : Udruženje Okular: Psihološka podrška mladima u vreme korone\n18. januara 2021., 07:54\nZa dva dana 256 novih slučajeva oboljevanja


Otvoren Sajam „Balkan tekstil 2020“ na Beogradskom sajmu – SDP Srbije\nOtvoren Sajam „Balkan tekstil 2020“ na Beogradskom sajmu\nPočetna/Vesti/Otvoren Sajam „Balkan tekstil 2020“ na Beogradskom sajmu\nSajam tekstila „Balkan tekstil 2020“ otvoren je danas na Beogradskom sajmu, a ove godine učestvovaće oko 40 kompanija iz Srbije, Turske, Slovenije i Uzbekistana.\nMinistar trgovine, turizma i telekomunikacija Rasim Ljajić rekao je, otvarajući sajam, da tradicija i razvoj tog sajma pokazuju da se razvija srpska tekstilna industrija, koja je prošle godine izvezla robe u vrednosti od 860 miliona evra.\nLjajić je istakao da se tekstilna industrija u Srbiji oporavlja zahvaljući turskim investitorima koji su najviše fabrika otvorili upravo u tom sektoru.\n„Godine 2000. tekstilna industrija u Srbiji je bila u nestajanju, a prošle godine je vrednost robe iz oblasti tekstila koju je naša zemlja izvezla iznosila 860 miliona evra, od toga je 70 odsto izvezeno u zemlje EU“, rekao je Ljajić.\nOn je dodao da u tom sektoru u Srbiji radi oko 50.000 ljudi, ali i ukazao da se oko 21.000 tekstilnih radnika vodi kao nezaposleni.\nZbog toga, ističe Ljajić, država daje podsticaje za investitore koji rade na obuci i dokvalifikaciji radnika za tekstilnu industriju, a ublažavanje deficita problema nezaposlenih pokušava se rešiti i kroz dualno obrazovanje.\nJoš jedan od problema sa kojim se tekstilna industrija u Srbiji suočava je i taj što se 90 odsto repromaterijala i sirovina uvozi u Srbiju.\n„Kao i prošle godine, i ove godine šaljem poziv investitorima da ulažu u proizvodnju materijala za tekstilnu industriju“, rekao je Ljajić\nNavodi da država pregovara sa jednom velikom turskom kompanijom o izgradnji fabrike za proizvodnju materijala za tekstilnu industriju, dodajući da će narednih meseci finalizovati te dogovore.\nLjajić je istakao da bi ovogodišnji sajam bio još masovniji, ali je 12 kineskih kompanija otkazalo učešće zbog koronavirusa.\nAmbasador Turske Tanžu Bilgič izjavio je da se na ovogodišnjem sajmu predstavlja 32 kompanije iz Turske.\nPrema njegovim rečima, saradnja između Turske i Srbije se u poslednje tri godine razvija u svim oblastima, a ne samo u oblasti trgovine, dodajući da to pokazuju brojke robne razmene koja je prošle godine iznosila 1,3 milijarde dolara.\nIstiče da je to porast od šest odsto u odnosu na 2018. godine.\nAmbasador očekuje da trgovinska razmena dve zemlje u najkraćem roku dostigne dve milijarde dolara.


Čitav niz krivičnih prijava u vezi sa dešavanjem na mostu u Šapcu – Podrinske\nČitav niz krivičnih prijava u vezi sa dešavanjem na mostu u Šapcu\nAdvokatski tim podneo je krivičnu prijavu u ime Otvorene građanske platforme AKCIJA, Ne davimo Beograd i Ekološkog ustanka, protiv lica odgovornih za nasilje koje se desilo na mostu u Šapcu tokom građanskog protesta koji je održan u subotu, 27. novembra.\n„Advokatski tim ispred OGP AKCIJA, Ne davimo Beograd i Ekološkog ustanka pripremio je čitav niz krivičnih prijava u vezi sa dešavanjem na mostu u Šapcu na protestu minule subote“, kazao je advokat Aleksandar Mijailović.\nOn je naglasio da najbitnija prijava jeste protiv počinioca nasilja koje se desilo na mostu.\n„Od viđenijih naprednjaka tu je bio Nebojša Stojićević Jarin, koji je koordinator za puteve u JP „Infrastruktura“, koji je vozio bager. Takođe, tu su bili Aleksandar Peranović i Vladimir Mićić, koji su, kako izgleda na snimcima koje imamo, upravljali masom i pokazivali gde treba da idu i koga treba da tuku“, rekao je Mijailović.\nAdvokat Mijailović naveo je da je ovo samo prva krivična prijava i dodao da će nastaviti sa time.\n„Jako je bitno da se svi činovnici kazne, da se pronađu, identifikuju. Mi smo Tužilaštvu i policiji pomogli u tome na taj način što smo im predočili ko su ta lica, ukoliko oni nekim slučajem ne mogu da ih prepoznaju“, istakao je Mijailović.\nOn je dodao da se radi o licima koja su od ranije poznata policiji.\n„Mi očekujemo da će Tužilaštvo da reaguje brzo. Isto kao što se brzo postupa u slučaju Dragana Milovanovića Crnog, da će isto tako postupati protiv svih ovih počinioca nasilja“, kazao je Mijailović.\nAdvokat Aleksandar Mijailović pozvao je sve građane Šapca da se pridruže mirnom protestu i dođu na most u Šapcu u subotu od 14 časova.


Foto: Ilustracija | Za tri godine izgubili nevjerovatne 193 milijarde dolara\nN.N. 07.06.2019 21:41\nNJUJORK - Investitori u kompaniji General Electric izgubili su desetine milijardi dolara od 2015. godine.\nGubitak su napravili zbog sklapanja globalnog sporazuma o zaštiti klime, jer se kompanija nije prilagodila tempu tranzicije na zelenu energiju, pokazala je nova analiza.\nU izvještaju Instituta za energetsku ekonomiju i finansijsku analizu (IEEFA) stoji da je tržišna kapitalizacija GE smanjena za "jednostavno zapanjujuće" 193 milijarde dolara u samo tri godine do 2018. – odnosno gotovo za tri četvrtine, prenosi "Poslovni dnevnik".\n"GE je pogrešno pretpostavio da će tražnja za prirodnim gasom i ugljem nastaviti da prati globalni privredni rast", zaključuju, optužujući GE za "epski neuspjeh u sistemu korporativnog upravljanja".\nPariski sporazum iz 2015. godine nalaže državama da preduzmu mjere kako bi ograničile povećanje temperature na Zemlji na "znatno manje" od dva stepena celzijusa, a po mogućnosti i na manje od 1,5 stepeni.


OSM Televizija - Displaying items by tag: dijalog\nŠojgu: Nema dijaloga sa SAD sa pozicije sile\nRusija je spremna da obnovi saradnju sa Pentagonom ali pokušaji da se dijalog sa Rusijom gradi sa pozicije sile neće donijeti rezultate, izjavio je ruski ministar odbrane Sergej Šojgu.\nDirektor Kancelarije Vlade Srbije za Kosovo i Metohiju Marko Đurić predvodiće beogradsku delegaciju koja danas, u Briselu, nastavlja dijalog s Prištinom na ekspertskom nivou.\nDodik: Uvijek sam spreman na dijalog, ali bez nametanja\nPredsjednik Republike Srpske Milorad Dodik rekao je danas da je uvijek spreman na konstruktivan dijalog sa svima, pa tako i američkim diplomatskim predstavnicima u BiH, ali na ravnopravnoj osnovi, bez nametanja stavova i uslovljavanja u bilo kom pogledu. Na pitanje da prokomentariše izjavu ambasadora SAD u BiH Morin Kormak da će se sastati sa njim kada bude spreman i odluči da bude partner u saradnji i vrlo važnim projektima za budućnost BiH, Dodik je naveo da nikada nije bio protiv razgovora i da je uvijek za dijalog.\nCvijanović: Kroz dijalog do stava o SPP-u\nPredsjednik Vlade Republike Srpske Željka Cvijanović izjavila je da je u prethodnom periodu u BiH bilo mnogo primjera loše prakse koja ne doprinosi napretku BiH, već stvara veće nepovjerenje i nered u funkcionisanju različitih nivoa vlasti.Cvijanovićeva je kao jedan od primjera loše prakse navela falsifikat mehanizma koordinacije, koji je bio donesen u tajnosti, bez uključivanja Republike Srpske.\nCvijanovićeva: Srebrenica - sastavni dio Srpske\nPredsjednica Vlade Republike Srpske Željka Cvijanović izjavila je da nije realna inicijativa da Srebrenica, koja je u teritorijalno-administrativnom smislu sastavni dio Republike Srpske, bude posebna izborna jedinica. "Srebrenica se uklapa u podjelu izbornih jedinica kako je to definisano i našim zakonom, ali i zakonom BiH koji je okvirni zakon", rekla je Cvijanovićeva novinarima u Banjaluci.


Predstavljanje nacrta Strategije jačanja svesti u oblasti energetske efikasnosti\nUvođenje energetske efikasnosti kao načina života i podizanje svesti o njenom značaju u svakodnevici svakog čoveka i svih segmenata privrede i društva, jedan je od osnovnih, strateških ciljeva Ministarstva rudarstva i energetike. Кako bi bio postignut taj cilj, ali i njegova održivost, potrebno je kontinuirano raditi na jačanju svesti pojedinca, da bi se moglo očekivati uvođenje energetske efikasnosti na širem, sistemskom nivou.\nIz tog razloga, Evropska unija je obezbedila podršku Ministarstvu rudarstva i energetike kroz TAEERES projekat u izradi strateškog dokumenta, kojim će biti obuhvaćen petogodišnji period, a koji uključuje izgradnju kapaciteta i obrazovne aktivnosti koje treba sprovesti kako bi se unapredila primena mera energetske efikasnosti. Nacrt Strategije podizanja svesti u oblasti energetske efikasnosti predstavljen je krajem jula na radionici organizovanoj u saradnji sa Ministarstvom rudarstva i energetike i Privrednom komorom Srbije. Radionica je održana u hibridnom obliku, delom uživo, delom onlajn, a prisustvovao je 41 učesnik (predstavnici Ministarstva rudarstva i energetike, Ministarstva trgovine, turizma i telekomunikacija, Ministarstva građevinarstva, saobraćaja i infrastrukture, kao i predstavnici Privredne komore Srbije, organizacija civilnog društva, javnih preduzeća, donatora i drugih projekata koji se sprovode u oblasti energetske efikasnosti).\nPredstavljajući nacrt strateškog dokumenta, ekspert iz oblasti podizanja svesti Maja Milenković, naglasila je strategijom predviđen veliki broj aktera koji sprovode mere energetske efikasnosti, a čija je uloga da sprovode neke od aktivnosti jačanja svesti, u okviru svoje nadležnosti. Navela je da je izradi strategije prethodila situaciona analiza kojom je utvrđeno šta je u oblasti podizanja svesti o energetskoj efikasnosti do sada urađeno, na koji način i koji su efekti tih aktivnosti. Cilj analize bio je da se obezbede smernice za izradu strategije, kako bi se unapredio nivo informisanosti i znanja o potrebi i značaju primene energetske efikasnosti, s posebnim akcentom na domaćinstva. Govoreći o nalazima analize, naglasila je da je kao glavna korist primene mera energetske efikasnosti prepoznata ušteda novca, ali da građani istovremeno nisu dovoljno motivisani i da ne veruju u lični angažman i doprinos energetskoj efikasnosti na nekom širem nivou. To bi trebalo uzeti u obzir prilikom daljeg kreiranja mera u toj oblasti.\nU nastavku radionice, a na osnovu prethodno pomenute analize, predstavljen je Nacrt Strategije podizanja svesti u oblasti energetske efikasnosti, njeni ciljevi, grupe kojima su aktivnosti predložene u strategiji namenjene, zatim partneri koji će učestvovati u primeni mera predloženih u dokumentu, kao i kanali i alati koji će biti korišćeni za odašiljanje i prijem poruka i informacija. U ovom dokumentu prikazani su i resursi i mehanizmi koje je moguće upotrebiti radi što efikasnije implementacije aktivnosti i mera. Кao poslednji segment strategije navedeno je praćenje i evaluacija, u okviru koga bi trebalo oceniti efekat svake pojedinačne mere i aktivnosti koja je sprovedena, kako bi se na kraju dobila sveobuhvatna slika o postignutim ciljevima.\nNakon što je nacrt strategije predstavljen, učesnici radionice dali su konkretne predloge na koji način unaprediti predloženi dokument, a neki od predloga su:\n- Naglasiti da korist energetske efikasnosti nije samo finansijska, prostom uštedom energije, već je veoma važno da šira javnost razume da je važno smanjiti potrošnju energije po jedinici proizvoda, a važno je naglasiti i održivost, posebno efekat smanjenja ugljendioksida u vazduhu, zbog posledica klimatskih promena.\n- Predložiti uvođenje posebnog predmeta u osnovne škole kojim bi bila obuhvaćene teme energetske efikasnosti, zaštite životne sredine i slične oblasti.\n- Treba iskoristiti trenutak u kome se ekologija, odnosno zaštita životne sredine, u pojedinim delovima Srbije propoznaje kao značajnija od same energetske efikasnosti, da bi se ove dve oblasti tesno povezale, što je u strateškom dokumentu odlično prepoznato.\nZaključujući radionicu, Maja Milenković se zahvalila na učešću i konkretnim i konstruktivnim predlozima za unepređenje nacrta strateškog dokumenta, koji kako je naglasila treba da posluži kao okvir za komunikaciju i podizanje svesti u oblasti energetske efikasnosti u narednih pet godina.\nPodrška Evropske unije energetici u Srbiji vredna je više od 830 miliona evra za period od 2007. do danas. Energetika je u fokusu EU jer ima izuzetno veliki efekat na sve ostale sektore u društvu. Projekti koje EU sprovodi u oblasti energetike smanjuju zavisnost od fosilnih goriva, povećavaju korišćenje obnovljivih izvora energije, kao i energetsku efikasnost.\n#energetskaefikasnost #zelenaenergija #energetika


Italijanski lekari u teškim vremenima došli na genijalnu ideju, i pomogli mnogima\nM. K. 15. aprila 2020. 06:12\nDoktori u Italiji uložili su proteklih nedelja nadljudske snage da pomognu velikom broju ljudi koji su oboleli od virusa korona. Za lečenje najtežih slučajeva koristili su respiratore kojih zbog pandemije nije bilo dovoljno, dok je nabavka novih bila veoma teška zbog velike potražnje u svetu.\nMeđutim, u teškim vremenima mora brzo da se misli jer svaki minut znači jedan spaseni život. Kako bi pomogli što većem broju pacijenata, doktori su došli na ideju da masku za ronjenje pretvore u medicinski respirator, piše Politika.\nViše puta mediji su izveštavali da je doktorima koji leče ljude u severnom delu Italije rečeno da prednost u lečenju respiratorima i ventilatorima daju pacijentima mlađim od 60 godina, jer je veća šansa da prežive što znači da su stariji pacijenti imali znatno manju šansu da se oporave.\nIpak, kako bi spasili što više ljudi, medicinari su počeli da koriste maske za ronjenje koje su, dodavanjem specijalnog ventila koji su napravili 3-de štampom, prepravili u medicinske respirator. Na ovu ideju Italijani su došli prvi, a njihov izum počeli su da praktikuju lekari širom Evrope kako bi pacijenti mogli nesmetano da dobijaju svež vazduh koji sprečava pluća da prestanu da rade, prenosi „San”.\nBolnica „Erazme” u Briselu stupila je u kontakt sa inženjerima koji su im pomogli da naprave svoj ventil za masku ventilator.\nFrederik Bonije, respiratorni psihoterapeut ove bolnice, kaže da se nove maske koriste za pacijente koji imaju više respiratornih problema. On je objasnio da im je cilj da izbegnu intubiranje pacijenata, jer je mnogo bolje za njih da budu na respirator.\nBonije je pomogao u dizajniranju ventila koji spaja ronilačku masku sa mašinom koja upumpava kiseonik u pluća pacijenta koji otežano diše zbog teške upale pluća izazvane virusom korona.\nKiseonik pomaže sprečavanje prestanka rada pluća, jer reguliše udisaj i izdisaj kao i izbacivanje karbon-dioksida.\nMnoge poznate firme koje se bave proizvodnjom i prodajom sportske opreme dale su svoj doprinos u lečenju virusa doniranjem maski koje su prepravljene u respiratore.\nOva država je upravo potvrdila prvi slučaj koronavirusa


ZAKON O ZAŠTITI OD JONIZUJUĆIH ZRAČENJA I O NUKLEARNOJ SIGURNOSTI: Rok za uklanjanje radioaktivnih gromobrana istekao je još 2014. godine. Vlasnik objekta na kom se nalazi radioaktivni gromobran dužan je da ga ukloni. Ako je reč o stambenoj zgradi, to treba da urade stanari, a ukoliko je u pitanju firma, ona treba da finansira uklanjanje gromobrana\nZakon o zaštiti od jonizujućih zračenja i o nuklearnoj sigurnosti ("Sl. glasnik RS", br. 36/2009 i 93/2012) je jasan: vlasnik objekta na kom se nalazi radioaktivni gromobran dužan je da ga ukloni. Ako je reč o stambenoj zgradi, to treba da urade stanari, a ukoliko je u pitanju firma, ona treba da finansira uklanjanje gromobrana.\nMeđutim, postavlja se pitanje šta se dešava sa firmama koje su propale, a nisu uradile posao koji je trebalo završiti još 2014. godine.\nMeđutim kada je neko propao, niti mu je lako, niti mu je prioritet da nađe oko 2.500 evra, koliko košta uklanjanje, transport i skladištenje gromobrana. Zbog toga je Agencija za zaštitu od jonizujućih zračenja i nuklearnu sigurnost o svom trošku u Novom Sadu uklonila sedam gromobrana, dok se za ostale, kako novosadske, tako i ostale, i dalje traži rešenje.\nUtešne su reči stručnjaka, koji kažu da ovi gromobrani, ako su pravilno postavljeni, ne predstavljaju pretnju za zdravlje ljudi. Ipak, i oni naglašavaju da ih treba skloniti.\nU Agenciji kažu da bi ovaj problem mogao konačno biti rešen usvajanjem novog zakona. Zakon bi trebalo da se nađe u primeni krajem ove ili početkom naredne godine, a ono što je važno, svi oni koji nisu uklonili gromobrane biće i novčano kažnjavani.\nA da bi se izbeglo kažnjavanje nikako ne treba sami da sklonite radioaktivni gromobran, već je potrebno kontaktirati nekoga ko je za taj posao i ovlašćen, a spisak takvih firmi se nalazi na sajtu Agencije.\nA ako vam kazna nije dovoljan motiv, imajte u vidu još jednu činjenicu: ovi gromobrani uopšte nisu efikasni kao što se mislilo kada su postavljani, tako da vas neće ni zaštiti onako kako to mogu drugi gromobrani.\nIzvor: Vebsajt RTV, 07.04.2017.


VUČIĆ I DODIK NA SABORU SPC: Kosovo u fokusu, bilo riječi i o RS - Opcija\nVUČIĆ I DODIK NA SABORU SPC: Kosovo u fokusu, bilo riječi i o RS\n“Borićemo se, nećemo posustati u odbrani, koliko ćemo uspeti videćemo”, rekao je patrijarh srpski.\n“Vidio sam iskrenost u diskusiji. Pristup koji je predsjednik Srbije Aleksandar Vučić pokazao je jasan, nije ostavljao dileme, kao ni zaključci što nisu ostavili dileme”, rekao je Dodik.\n“Složili smo se da treba da poštujemo različitosti ali i o našim međusobnim odnosima. Govorili smo i o odnosima sa Republikom Srpskom. Govorili smo i o tome da svakoga dana gubimo mnogo ljudi u Srbiji i da su to stvari o kojima moramo da radimo”, rekao je Vučić.\nU zgradi Patrijaršije Srpske pravoslavne crkve /SPC/ u Beogradu održana je sjednica redovnog godišnjeg zasjedanja Svetog arhijerejskog sabora.\n“Borićemo se, nećemo posustati u odbrani, koliko ćemo uspeti videćemo”, rekao je patrijarh srpski poslije sjednice Svetog arhijerejskog Sabora Srpske pravoslavne crkve kojoj su prisustvovali predsjednik Srbije Aleksandar Vučić i srpski član Predsjedništva BiH Milorad Dodik.\n“Mi sad imamo razumevanje i ono što vidimo svi – naš predsednik se junački bori i za Srbiju i za Kosovo i sve ono što je vezano za srpsko ime. Ne sumnjamo u njegove dobre namere, trud koji vidimo”, rekao je patrijarh Irinej novinarima u Patrijaršiji SPC u Beogradu.\n“Konstatovali smo da je stanje na Kosovu vrlo teško i da je s obzirom na prilike u kojima se nalazimo vrlo neizvesno kako će se završiti to pitanje i naći rešenje za Kosovo i Metohiju. Naša želja i ljubav vezani su za Kosovo, ali nažalost situacija nalik na poslovicu: `Želim ti ćerko da te carev sin uzme, ali drugi igraju oko kuće`. Borićemo se, nećemo posustati u odbrani Kosova. Nadamo se u Boga, našu istoriju i pomoć naših prijatelja, da ćemo nešto uspeti, a koliko, ostaje da vidimo”, poručio je patrijarh Irinej.\n“Ja mu se divim kako to izdržava i molim se bogu da mu da snage i mudrosti da svoju ulogu predsednika države odigra na najbolji i najkorisniji način”, rekao je patrijarh Irinej.\nDodik: Prilika da se utvrdi zajednički stav\nSrpski član Predsjedništva BiH Milorad Dodik izjavio je večeras u Beogradu da se bez zajedničkog stava svih faktora u Srbiji i svih Srba ne može riješiti nijedno važno nacionalno i državno pitanje.\n“Podijeljenost o tome kako riješiti neko važno pitanje, kao što je Kosovo, smanjuje šanse da to bude u prilog dobrih rješenja koja očekujemo”, rekao je Dodik nakon današnjeg zasjedanja Svetog arhijerejskog sabora Srpske pravoslavne crkve /SPC/, kojem je prisustvovao sa predsjednikom Srbije Aleksandrom Vučićem.\nOn je ocijenio da je veoma korisno da se vodi dijalog na ovom nivou i u ovom kapacitetu i da se utvrdi zajednički stav.\n“Zato mislim da je ovo dobro, bez obzira što je bilo nekih koji su prije toga govorili o tome da li je potrebno da ovakav sastanak bude održan”, rekao je Dodik.\nOn kaže da je važno da je na današnjem zasjedanju postignuta saglasnost da treba održati dijalog o Kosovu, ali ga ne treba voditi putem javnosti jer može da dođe do još više problema, nego putem otvorene diskusije u ovom ili sličnom formatu.\nDodik je zahvalio NJegovoj svetosti patrijarhu Irineju, episkopima i predsjedniku Vučiću što je prisustvovao ovom sastanku, navodeći da je to za njega bilo veoma poučno i da je mogao da kaže i čuje neke stvari koje u drugom formatu ne bi mogao.\n“Ovo je bila prilika da se najotvorenije razgovara o svim državnim i nacionalnim pitanjima, a u tome Crkva ima značajnu ulogu”, rekao je Dodik.\nOn je istakao da je razgovor bio veoma otvoren, da nije bilo nikakvih skrivenih tema, niti odgovora, te da je vidio iskrenost u diskusijama svih učesnika.\nDodik je naveo da je njemu bilo lakše na ovom sastanku nego Vučiću.\nOn je dodao da je pristup koji je Vučić pokazao prema otvorenim temama veoma jasan, da nije ostavljao dileme, kao što ni zaključci nisu ostavili nikakve dileme o onome o čemu je razgovarano.\n“Treba biti racionalan i realan. To je ono što se danas ovdje prvi put čulo i govorilo i na temu ove ili one mogućnosti, i na temu razgraničenja ili ne”, rekao je Dodik.\nOn je naveo da je razgovarano i o činjenici da je na Kosovu sve manje Srba, o tome kako se vratiti, osigurati nadležnosti države, kao i o tome da država i Crkva po organizaciji i suštini imaju različit pristup i ambijent djelovanja.\nDodik je rekao da država mora da ima teritoriju i efektivnu vlast i narod koji to podržava, dok Crkva svojom organizacijom može da pokrije različite države.\nOn je kao primjer naveo Eparhiju zahumsko-hercegovačka i primorska koja pokriva BiH, Hrvatsku, Crnu Goru, pa i Republiku Srpsku ako se ona posmatra kao država.\nVučić: Razumeli smo se\n“Čini mi se da smo se dobro razumeli – da je važno da razumemo i naše različitosti, ali da poštujemo jedni druge i verujemo da i jedni i drugi radimo sve u najboljem interesu naše srpske otadžbine”, rekao je Vučić novinarima u Patrijaršiji Srpske pravoslavne crkve /SPC/ u Beogradu.\n“Neko od vladika je rekao `šta god uradiš Vučiću, bićeš svima kriv` i ja sam to odlično razumeo. Moje je da nastavimo da se borimo, da izvučemo maksimum od svega što možemo da dobijemo za svoj narod, čuvamo mir i stabilnost, da poštujemo druge, ali da ne pristajemo na ucene i da ne dajemo ono što niti je naše pravo, niti smemo niti možemo bilo kome da damo”, rekao je Vučić.


Telekom i ove godine ima najbržu 4G mrežu u Crnoj Gori – Bankar.me\nMay 29, 2020 CRNA GORA, SVE VIJESTI, TEHNO Leave a comment\nMobilna mreža Crnogorskog Telekoma i ove godine korisnicima omogućava najveće prosječne brzine interneta na čitavoj teritoriji Crne Gore, kako u gradovima tako i u vangradskim zonama i na putevima, pokazuju rezultati mjerenja kvaliteta servisa mobilnih mreža koje je početkom godine sprovela Agencija za elektronske komunikacije (EKIP). Telekom je najbržu 4G mrežu u Crnoj Gori prema mjerenjima EKIP-a imao i prošle godine, saopšteno je iz kompanije.\nNajveće prosječne brzine Telekom bilježi u vangradskim zonama i na putevima u Crnoj Gori – 17,6 Mbps za preuzimanje podataka (downlink), što je za 41% brže od drugorangiranog operatora, i 28 Mbps u smjeru od korisnika (uplink), što je za čak 152% brže od drugih.\nProsječna brzina preuzimanja podataka u 4G mreži Telekoma u gradovima iznosi 19,8 Mbps, što je za 26% brže od drugorangiranog operatora prema zvaničnim EKIP-ovim podacima, dok je sa prosječnom brzinom od 31,1 Mbps za slanje podataka Telekom brži za 29%. Srednja brzina mreže Telekoma na nivou Crne Gore iznosi 18,6 Mbps kada je riječ o preuzimanju podataka, i 29,4 Mbps za njihovo slanje, što je za 26%, odnosno 71% brže od sljedeće prosječne brzine.\nPokrivenost 4G mrežom Crnogorskog Telekoma, prema izvještaju EKIP-a, iznosi preko 99% u gradskim zonama i preko 96% na putevima. Telekom je tako prema svim kriterijumima ispunio zahtjeve iz odobrenja za korišćenje radio-frekvencija koje je Agencija za elektronske komunikacije postavila pred crnogorske operatore – one koji se odnose na kvalitet i brzinu prenosa podataka u mobilnoj mreži, kao i one koji se odnose na pokrivenost 4G mrežom.\n„Činjenica da dvije godine zaredom imamo najbržu 4G mrežu u Crnoj Gori rezultat je niza dobrih strateških odluka i ulaganja u razvoj mobilne mreže, koji za cilj imaju da našim korisnicima pružimo najkvalitetnije usluge i servise u zemlji. Da korisnici prepoznaju kvalitet mobilne mreže Telekoma govori podatak da je u prethodnoj godini Telekom zabilježio najviše internet saobraćaja, odnosno najveći protok gigabajta kroz mobilnu mrežu, u Crnoj Gori. Istovremeno, Telekom ima najveći broj korisnika mobilnog interneta u zemlji, pa ovi podaci kada se ukrste dovoljno govore o pouzdanosti i kvalitetu 4G mreže Telekoma. Nastavićemo sa razvojem mreže kako bismo građanima Crne Gore omogućili pristup servisima i tehnologijama budućnosti“, kazala je Valentina Radulović, direktorica Sektora tehnike u Crnogorskom Telekomu.\nMjerenja parametara kvaliteta servisa mobilnih mreža u Crnoj Gori Agencija za elektronske komunikacije sprovela je u svim opštinama i duž najvažnijih putnih pravaca u Crnoj Gori, u dužini od oko 6.000 km.\nPrevious Zlatnim rezervama Srbija izbjegla štetne uticaje korona krize\nSljedeći Wizz Air uvodi nove letove iz Beograda, Tuzle i Skoplja


Šveđani dižu fabriku na jugu Srbije? - Bizlife.rs\n21:06 Lebane, 22/03/2018\nKompanija Rimaster iz Švedske koja se bavi proizvodnjom kablova za tešku auto-industriju, uskoro bi trebalo bi da odluči da li će fabriku graditi u blizini Lebana na jugu Srbije.\nPrema rečima predsednika opštine Lebane Ivana Bogdanovića, odluka bi trebalo da „padne“ u naredna dva meseca, a ako bude pozitivna, fabrika će se graditi u lebanskom selu Bošnjace, u kojoj bi posao dobilo 600 ljudi.\nU sredu je, priča Boganović, održan sastanak sa potencijalnim investitorima iz Švedske koji su zainteresovani za ulaganje u ovu Opštinu.\nNa sastanku su dogovoreni neki detalji koji bi bili realizovani u toku 2018. i 2019. godine, a pogon bi trebalo da bude sagrađen na 5.000 kvadratnih metara u selu Bošnjace, rekao je Bogdanović.\nPredsednik Regionalne privredne komore za Jablanički i Pčinjski okrug Goran Jović istakao je da u ovaj posao mora da se uključi i Ministarstvo privrede, ali da su ovi pregovori dobar znak i da se može očekivati još investitora.\nU novoj fabrici bi u početki posao dobilo 300 radnika, a narednih godina još 300. Lokalna samouprava je investitorima ponudila da u prvoj godini budu oslobođeni poreza i lokalnih taksi, kaže Jović.\nNakon 20 godina u ovoj opštini na jugu Srbije počela je sa radom industrija, a prvi investitor je turska kompanija Ormo koja proizvodi vunice, čiji je pogon Lebanteks uz trubače krajem prošle godine otvorio predsednik Vučić.\nfabrika investicije svedska lebane Rimaster


Keš krediti za veliko prolećno refinansiranje - Bizlife.rs\n11:04 Beograd, 17/04/2018\nZa ovogodišnje veliko prolećno spremanje finansija, Crédit Agricole Srbija pripremila je jedinstvenu ponudu keš kredita za refinansiranje bez troškova odobravanja, održavanja i prevremene otplate uz fiksnu nominalnu kamatnu stopu od 6,95% godišnje.\nBanka ne naplaćuje odobravanje kredita, održavanje kreditne partije, kao ni prevremenu potpunu ili delimičnu otplatu kredita. Osim uredno spakovanih finansija, klijenti koji se odluče za ovaj kredit, kao još jednu od pogodnosti, dobijaju i besplatno osiguranje od nemogućnosti otplate kredita usled nezgode i gubitka zaposlenja.\nNa primer, ukoliko bi se klijent, u skladu sa svojom kreditnom sposobnošću, odlučio za gotovinski kredit od 1.500.000 dinara na period otplate 36 meseci, mesečna rata kredita bi iznosila 46.281,36 dinara. Nominlana kamatna stopa je fiksna i iznosi 6,95% godišnje, dok je efektivna kamatna stopa 7,62% godišnje.\nkeš krediti Credit Agricole


MyCity » IT dešavanja u svetu » Vest: MIT novi većinski vlasnik kompanije "Bose"\nPoslao: 02 Maj 2011 21:12\nUSPEŠNI PREDUZETNICI ČESTO VELIKODUŠNO poklanjaju svoju imovinu vođeni idealima za koje se zalažu ili nekim njima omiljenim načelima i povodima, a najnoviji takav potez učinio je Amerikanac indijskog porekla, Amar Bouz (Bose). Međutim, njegov slučaj je jedinstven za američke prilike po tome što je on odlučio da većinu deonica svoje kompaniju pokloni „hraniteljici majci“ (alma mater) – univerzitetu na kome je studirao i predavao.\nMasačusetski institut za tehnologiju (Massachusetts Institute of Technology, MIT) objavio je u petak da je Bouz (81), osnivač kompanije specijalizovane za zvučne sisteme, koja nosi njegovo ime, većinu njenih deonica poklonio ovom univerzitetu.\nPoklon je u obliku deonica koje vlasniku ne daju pravo glasa pri donošenju odluka o upravljanju kompanijom. MIT nije objavio kolika je njihova novčana vrednost, ali je istakao da ih ne može prodati, niti će učestvovati u upravljanju i vođenju kompanije, ali će primati godišnje dividende u gotovini kad ih kompanija bude isplaćivala.\nKompanija Bouz će i dalje ostati u privatnom vlasništvu i radiće kao i do sada, a dr Bouz će i dalje biti njen tehnički direktor i predsednik upravnog odbora.\nIzvor i nastavak: http://www.mikro.rs/main/index.php?q=vest&ID=14834&rss=1\nUkupno su 929 korisnika na forumu :: 36 registrovanih, 5 sakrivenih i 888 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Sale, A.R.Chafee.Jr., amaterSRB, bato, Brankoni, Ctrl x, darkangel, Duško, Hoegaarden, ivan979, Konda, krlebgd77, KUZMAR, lovac12, LUDI, madza, mane123, MB120mm, Megapurpletv, Milan A. Nikolic, milenko crazy north, mushroom, Nebo_M, nenad81, novator, ostoja, Panonsky, Recce, rodoljub, sabros, sakota79, srecko81, Tas011, voja64, zajcev1, zexoni


INTERVJU – Bimbašić: Romi nisu ničija ikebana! – ROMSKE NOVINE\n„Romi koji žive na Voždovcu nikako ne smeju opet dozvoliti prevarantima iz Demokratske stranke i LDP-a da ih prevare i kupe za šaku brašna i litar zejtina!“\nĐilasovo „konačno rešenje“ romskog problema u Beogradu\nBimbašić: Romi nisu ničija ikebana. Do nedavno su bili jeftina moneta za potkusurivanje lopovskoj Demokratskoj stranci i LDP-u ali to više neće biti moguće.Romi su najzad shvatili da su bili manipulisani i zloupotrebljeni prvenstveno od strane svojih tzv. predstavnika koji su trgovali romskim glasovima na svakim izborima u Srbiji. Romi koji žive na Voždovcu nikako ne smeju opet dozvoliti prevarantima iz Demokratske stranke i LDP-a da ih prevare i kupe za šaku brašna i litar zejtina uoči izbora, da bi nakon izbora Rome prisilno terali u koncentracione logore poput onog zloglasnog Đilasovog logora za Rome na Makišu. Pozivam sve voždovačke Rome da provere svoje biračko pravo u opštini,izađu na lokalne izbore na Voždovcu i glasaju prema svojoj savesti ali nikako za dokazane lopove i prevarante iz Demokratske stranke i LDP-a koji preko svojih, godinama unazad kupljenih i bogato plaćenih „predstavnika Roma“,trguju romskim glasovima.\nPrevious Zemun: Rulja od 200 građana šetala uz povike „Ubij, zakolji, da Cigan ne postoji!“\nNext Beograd: Krivična prijava zbog napada na Rome


Projektovanje, ugradnja i servisiranje sistema tehničke zaštite objekata\nSecuriton-ovi sistemi automatske dojave požara\nSistemi detekcije opasnih koncentracija zapaljivih i eksplozivnih gasova u kotlarnicama, podzemnim garažama, laboratorijama i industrijskim postrojenjima takođe su deo Securiton-ovog programa.\nSecuriton nudi sisteme automatske dojave provale i prepada\nSecuriton nudi sisteme kontrole pristupa za svaku namenu\nPerimetarska zaštita predstavlja\nSECURITON PROJEKTOVANJE, UGRADNJA I SERVISIRANJE\n* automatska dojava požara\n* gašenje požara sprinklerom i drendžerom\n* gašenje požara u kontrolnim sobama\n* ekološkim sredstvima (NOVEC, FM-200, inertni gas...)\n* detekcija gasa\n* dojava provale i prepada\n* kontrola pristupa\n* perimetarska zaštita\n* video nadzor\n* softver za integraciju tehničkih sistema\n"EURONETING" d.o.o. je kompanija koja se bavi implementacijom sistema slabe i jake struje. Nudimo usluge projektovanja sistema i izvođenja monterskih radova.\nPolja naših delovanju su:\n* Alarmi sistemi\n* Kontrola pristupa i radnog vremena\n* Protivpožarni sistemi\n* Računarske mreže i aktivna mrežna oprema\n* Telefonske centrale i sistemi\n* Interfoni i video interfoni\n* Automatske rampe i kapije\nUkazano poverenje uvek opravdamo preciznošću i kvalitetom u radu.\nCilj je da klijenti uvek budu zadovoljni našom uslugom i putem preporuke šire dobar glas o nama.


RTV Vranje protiv „Novina Vranjskih“ - Savet za štampu\nRTV Vranje protiv „Novina Vranjskih“\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Nevena Krivokapić, Mileva Malešić, Vlado Mareš, Ivan Cvejić, Tamara Skrozza, Petar Jeremić, Filip Švarm, Marija Kordić, Vladimir Radomirović, Ivana Stjelja i Dragan Đorđević, na sednici održanoj 30.6.2016. godine, nije uspela da usaglasi odluku o tome da li je su “Novine Vranjske”, objavljivanjem teksta “Radio u kontejneru” 3. marta 2016. godine prekršile odredbe Kodeksa novinara Srbije. “Za” odluku da je Kodeks prekršen glasala su dva člana Komisije, “protiv” je bio jedan, dok je osam članova bilo uzdržano, tako da nije bilo potrebne većine ni za jednu odluku.\nNinoslav Smiljković, vršilac dužnosti JP RTV Vranje podneo je žalbu zbog autorskog teksta Radomana Irića, kojim je, kako navodi, pogazio osnovne postulate novinarstva i naneo nenadoknadivu štetu ugledu Radio televizije Vranje, kao i da pojedini delovi teksta sadrže i govor mržnje, budući da Irić ljude koji rade u televiziji naziva zločincima i idiotima. Kako se isitče u žalbi, Irić tvdi da je fono i pisana arhiva nastala osamdesetih godina prošlog veka u radiju uništena i bačena u kontejner, a da se nije potrudio ni da pozove bilo koga iz RTV Vranje kako bi proverio tu informaciju. Podnosilac žalbe smatra da su spornim tekstom prekršene odredbe Kodeksa novinara iz poglavlja Isitinitost izveštavanja, Odgovornost novinara i Novinarska pažnja. “Na kraju želim da ukažem da arhiva Radio Vranja nije sjajno sređena, ali postoji i veoma se pažljivo čuva. Mi smo duboko ubeđeni da treba da budemo ponosni što pripadamo mediju čija se tradicija meri decenijama, pa smo opremu koja više od pet godina nije u upotrebi, sredili i od nje napravili stalnu izložbu u holu naše kuće”, naglašava se, između ostalog, u žalbi.\nU odgovoru na žalbu, Nikola Lazić, zamenik glavnog i odgovornog urednika “Vranjskih” naveo je da je kao operativni urednik uvažio argumentaciju autora pre objavljivanja teksta, kao i svedočanja njegovih sagovornika iz RTV Vranje. On je dostavio potvrdu iz Istorijskog arhiva “31.januar” u Vranju, iz kojeg se vidi da od 1980. godine, ta institucija nije primila od RTV Vranje nikakvu arhivsku građu na čuvanje. Lazić ističe da i sam direktor “priznaje” da arhiva RTV Vranje nije sjajno sređena i navodi da na osnovu grubih podataka bivših zaposlenih u RTV iz arhivske građe nedostaje material koji je pobrojan u ukupno 23 stavke. U odgovoru na žalbu prenose se i izjave bivših zaposlenih koji govore o tome da je deo arhive uništen “pre desetak godina”, u vreme kada aktuelni direktor nije uopšte radio u toj medijskoj kući.\nVećina članova Komisije za žalbe je ocenila da im je veoma teško da procene ko je u ovom slučaju u pravu, odnosno da li je deo arhive uništen onako kako se navodi u tekstu, ili je sva sačuvana, kako tvrdi direktor, odnosno da im je teško da se izjasne samo na osnovu toga kome više veruju. Redakcija “Vranjskih” pružila je neke dokaze za tvrdnje iznete u tekstu, mada je, po oceni dela članova Komisije, problem u tome što se tek u odgovoru na žalbu navodi šta sve, po njihovim saznanjima, nedostanje u arhivi RTV-a, dok se u samom tekstu ne nude nikakve preciznije informacije. Ipak, po njihovoj oceni, propusti u tekstu nisu bili dovoljno veliki da bi se izjasnili da je Kodeks prekršen, dok nesumnjivo postoji javni interes da se o ovom problemu piše.\nDva člana Komisije smatrala su da Kodeks jeste prekršen, pre svega upotrebom neprihvatljivih termina “idioti”, “medijski varvari”, “zločinci”. Drugi član Komisije je naglasio i da veruje da autor nije proverio informacije koje je imao, da u tekstu iznosi nagađanja, te da neprihvatljivim smatra i to što redakcija “Vranjskih” nije prihvatila poziv RTV-a da se novinar lično uveri da arhiva nije uništena.\nZbog svega toga, Komisija nije uspela da donese odluku o tome da li je Kodeks prekršen za koju je potrebno da glasa najmanje osam članova Komisije.


By Newsroom / Објављено на: September 15, 2021\nZahvaljujući Evropskoj uniji, Agencija UN-a za izbeglice UNHCR, kroz svoju partnersku organizaciju BHWI Foundation, distribuirala je tokom prve polovine septembra IT opremu i školski pribor učenicima i mladima koji su izbeglice i tražitelji azila u Bosni i Hercegovini, sa ciljem poboljšanja pristupa obrazovnim materijalima i mrežnim alatima za neformalno obrazovanje.\n„Ova vredna donacija, laptop koji sam dobio, pomoći će mi da pohađam kurseve koje Coursera nudi za izbeglice. Poznavanje arapskog, engleskog i lokalnog jezika omogućilo mi je da nađem posao u BiH, ali bih želeo naučiti više jezika jer sam primetio da sam dobar u tome”, rekao je Saifeddin, mladić iz Sirije koji ima subsidijarnu zaštitu u Bosni i Hercegovini.\n„Želim da naučim više o grafičkom dizajnu. To je zanat koji zahteva kvalitetnu IT opremu i softver, a ovaj laptop koji sam danas dobio pomoći će mi da steknem veštine grafičkog dizajna“, rekao je Omar, još jedan mladić iz Sirije sa statusom supsidijarne zaštite.\nUNHCR-ov Izveštaj o obrazovanju za 2021. godinu, objavljen prošle nedelje, navodi da su efekti pandemije COVID-19 bili problematični za svu decu, ali za mlade izbeglice-koje se već suočavaju sa značajnim preprekama pri ulasku u školu-to bi moglo da umanji sve nade u sticanje potrebnog obrazovanja.\nU skoro svakoj zemlji stopa upisa izbeglica je znatno niža od stope dece u zajednici domaćinu. Podaci takođe pokazuju da su od marta 2019. do marta 2020. bruto stope upisa izbeglica na osnovnom nivou iznosile 68 posto.\nUpis u visoko obrazovanje bio je 5 odsto u 2020. godini, što je povećanje od 2 boda u odnosu na prethodnu godinu i povećanje koji predstavlja transformacionu promenu za hiljade izbeglica i njihovih zajednica. To je povećanje koje takođe nudi nadu i ohrabrenje mlađim izbeglicama koje se suočavaju sa zastrašujućim izazovima u pristupu obrazovanju.\nUNHCR-ov partner BHWI nastaviće pružati psihosocijalnu podršku u integraciji roditelja i dece koja traže azil, izbeglica sa priznatim statusom i onih sa supsidijarnom zaštitom, naglašavajući obrazovanje i sticanje novih veština i znanja.\nOve aktivnosti su sprovedene uz podršku Instrumenta Evropske unije za doprinos stabilnosti i miru kroz zajednički projekat UNHCR/IOM-a „Jačanje socijalne kohezije u zajednicama koje ugošćuju ljude u pokretu“.\nBiH: Ministar Košarac optužio ministarku Turković za opstrukcije\nCrna Gora najbliža EU\nHrvatska: MMF predviđa ekonomski rast od 5,4% u 2021. godini\nSlovenački predsednik Pahor završio radnu posetu Milanu


Zdravi ljudi - Part 24\nKoliko god da je istraživačka i naučna delatnost ljudi napredovala u otkrivanju sveta koji nas okružuje i korišćenju njegovih dobrih svojstava, priroda još uvek krije neke svoje tajne. Ko zna …\nPostoje brojna narodna verovanja i običaji vezani za tretiranje određenih bolesti. Uglavnom su u pitanju razni ekstrakti biljaka za koje se smatralo da imaju lekovita dejstva. Premda se ne treba …\nIako većina smatra da su Srbi najveći zaljubljenici u jela od pasulja i da su, samim tim, Srbija i bliža okolina prapostojbina ove mahunarke, istina je mnogo drugačija. Divlji pasulj …\nKim već hiljadama godina raste na terotoriji Evrope, mada je verovatno prvobitno potekao iz klimatski umerenijih delova Azije. Sakupljali su ga i koristili još u Neolitskom periodu, zbog njegovih povoljnih …


Trojica policajaca povređena su u sudaru na ulazu u selo Donji Matejevac kod Niša danas oko 13 časova. Policajci su se nalazili u službenom vozilu marke „škoda“ koje se sudarilo sa fijat „puntom“, niških registarskih oznaka, za čijim volanom se nalazio poreski inspektor niške Poreske uprave S.B. (57) iz Niša.\nPrema prvim, nezvaničnim informacijama do sudara je došlo jer vozilo kojim je upravljao poreski inspektor nije ustupilo prvenstvo prolaza policijskom vozilu.\nNaime, „fijat punto“ je na ulazu u selu krenuo da skreće u levo, u jednu od bočnih ulica, ali po svemu sudeći nije propustio policijski auto koji je iz pravca Matejevca išao pravo ka Nišu.\nSudeći po tragovima na licu mesta, policijska škoda je pokušala da zaobiđe „punto“ pa je završila u ogradi pored puta a na vozilu su se aktivirali vazdušni jastuci. Trojica policajaca su se žalila na povrede ali je samo jedan od njih transportovan sanitetom Hitne pomoći do Urgentnog centra. On je zadobio lakše povrede ali će tek nakon okončane dijagnostike biti poznat tačan stepen povreda.\nDruga dvojica policajaca su pregledana na licu mesta ali nisu voženi u KC Niš jer nije bio potrebe za transportom jer su se samo ugruvali. Vozač „punta“ nije povređen. O sudaru je obavešteno Osnovno javno tužilaštvo a uzrok udesa biće zvanično utvrđen nakon uviđaja.


Olovke i bojice koje su kupile Srbiju | Magazin Student\nKada kupuješ olovku šta prvo gledaš? Da li dizajn, oblik ili materijal od kojeg je napravljena? U poslednijh nekoliko godina smo sve više zagađeni. Zato firma New Pen iz Smederevske Palanke, proizvodi bojice i olovke od 100 % prirodnog, odnosno ekološkog sastava.\nSve počinje nakon gledanja filma “Čudan život Timotija Grina”, u kom jedan od glavnih junaka proizodi olovke u fabrici. A nakon toga nailazi još jedan razlog da se upuste u ovaj zanimljiv posao, gledanje programa posvećen proizvodnji olovaka.\nTokom istraživanja koje su sproveli o procesu proizvodnje bojica, došli su do saznanja da u Indiji i Kini postoje olovke koje se dobijaju od starih novina i recikliranog papira.\nKako većina olovaka koje dolaze iz Kine i Indije nisu 100% ekološke jer zbog dizajna dodaju celofan, došli su na ideju da naprave potpuno ekološki proizvod.\nMašine u fabrici New Pen, koja je osnovana 2018. godine, uvezene su iz Kine. Međutim, ono što će vas sigurno oduševiti je da je ručni rad dominantan u procesu proizvodnje.\nDanas dnevno mogu da proizvedu od 6 000 do 8 000 bojica i olovaka na dnevnom nivou.\nKvalitet svojih proizvoda ostavljaju na procenu svojih potrošača. Olovke se lako režu, duže će trajati u odnosu na drvene bojice ili olovke i imaju jak grafit koji se uvozi iz Kine, koji garantuje lagano crtanje i pisanje.\nSrbija je još jedna u nizu zemalja čiji stanovnici nemaju svest o ekološkim proizvodima kao ni veliku platežnu moć, tako da svaki proizvod mora da stvori novo učenje o ekologiji. Naravno, pored kvaliteta mora imati i pristupačnu cenu.\nNjihovi proizvodi kupili su Balkan, a uskoro bi trebalo da se pronađu i na tržištu Holandije, Nemačke i Austrije.\n• Koji vremenski period je potrebno da se proizvede jedna olovka, odnosno bojica?\nFirma Arak Graf koja dolazi iz Smederevske Palanke se bavi proizvodnjom registratora. Oni nam dosta pomažu u sečenju papira, jer imaju velike grafičke noževe tako da mi ne moramo da sečemo novinu po novinu. Na dnevnom nivou možemo da proizvedemo sa dve mašine, koje posedujemo za rolanje grafita, od 6 000 do 8 000 komada, ukoliko radi nas četvoro. Ali pošto nas nema četvoro, već nas ima troje zaposlenih, na dnevnom nivou proizvedemo između 5 0000 i 6 000. Kada proizvodnja bude kako treba sa ovim što trenutno raspolažemo, pravimo i do 20 000 na dnevnom nivou.\n• Kada bi se još neko okrenuo sličnom biznisu proizvodnje od 100% ekoloških materijala, šta biste im poručili?\nDefinitivno da izdrži i da istraje, ali pored toga da ima dobru ideju. Potrebno je imati finansije da bi biznis izdržao do kraja. Mora biti spreman na uspone i padove, ne sme dozvoliti da potone i da ga komentari drugih obeshrabre. Bitno je da ljudi koji se upuštaju u takvu proizvodnju budu i ekološko osvećeni.


Predsednik Buš brani poteze administracije koja pokušava da učvrsti ekonomiju\nApril je bio četvrti uzastopni mesec u kome se broj radnih mesta u SAD smanjio, a objavljeno je i da je ekonomski rast u prvom kvartalu ove godine bio izuzetno mali – svega 0,6 odsto. Ipak, američki predsednik Džordž Buš brani poteze svoje administracije, koja pokušava da učvrsti ekonomiju. Demokrate sa druge strane, podsećaju da bi novac koji se troši za rat u Iraku mogao mnogo bolje da se iskoristi kod kuće.\nAdministracija je, kaže predsednik Buš, bila jasna i transparentna o posustalosti američke ekonomije i zatvaranja više od 250 hiljada radnih mesta od početka ove godine. Predsednik je izjavio da bi podsticaj biznisa i povraćaj poreza za više od 130 miliona porodica trebalo da pomogne ekonomiji do početka trećeg kvartala u julu.\n«Ovaj paket će pomoći da se ojača kupovna moć američkih porodica, što će obustaviti dalji rast već vrlo visokih cena benzina i hrane. Poreski podsticaj će takođe pomoći privrednicima da više ulažu u svoje kompanije što će omogućiti otvaranje novih radnih mesta».\nSve više cene benzina i hrane veoma loše utiču na prodaju u SAD. Cene nekretnina su pale za 10 odsto, a pouzdanje kupaca je na najnižem nivou u poslednjih 5 godina.\nPredsednik Buš se zahvalio američkom Kongresu za podršku koju su pružili njegovom ekonomskom stimulacionom planu, ali je iskoristio priliku da uputi kritike na račun opozicije, jer nije preduzela dodatne korake.\nDemokrate treba da odobre eksploataciju nafte na Aljasci, kaže predsednik Buš, jer bi se time smanjila cena goriva.\nBuš je još rekao da Kongres nije odobrio zakon kojim bi još više ljudi izbeglo oduzimanje kuće ili stana, i da odbija da njegove rekordno niske poreske stope učini trajnim. Prema rečima predsednika, to je ono što izaziva neizvesnost kod potrošača.\nU radio obraćanju demokrata, kongresmen iz Indijane Andre Karson je rekao da sredstva koja se troše na rat u Iraku mogu biti mnogo bolje potrošena kod kuće.\n«Ako bismo uzeli samo delić svih milijardi dolara koje smo potrošili za Irak i upotrebili ih ovde u SAD, mogli bismo da napravimo pravi napredak i pomognemo ovoj naciji da izađe iz ekonomskog ćorsokaka. Ali čak i u vreme dok se naša ekonomija bori za život, predsednik nastavlja da šalje milijarde dolara u Irak i protivi se naporima demokrata da poboljšaju ekonomske prilike i obezbede istinske olakšice porodicama koje su u nevolji».\nKongresmen Karson je izjavio i da se novac od poreza američkih građana koristi kako bi se obučili nastavnici u Iraku, dok isuviše američke dece ne dobija obrazovanje koje zaslužuje. Prema njegovim rečima, predsednik Buš troši sredstva na nove bolnice i druge zdravstvene ustanove u Iraku, a u isto vreme predlaže smanjenje budžeta za medicinsku pomoć starijim Amerikancima.\nIstraživanja javnog mnjenja pokazuju da se ekonomija popela na prvo mesto najvažnijih pitanja koja zanimaju birače pred američke predsedničke izbore u novembru.


Bajden: SAD će stajati uz Ukrajinu\nAmerički potpredsednik Džo Bajden govori o sukobu u Ukrajini na institutu Brukings u Vašingtonu, 27. maja 2015.\nSAD će stajati uz Ukrajinu u borbi protiv ruske agresije, koja je postala značajan problem za evropsku bezbednost, poručio je danas u Vašingtonu potpredsednik Sjedinjenih Američkih Država - Džozef Bajden.\nGovoreći u institutu Brukings, Bajden je naglasio da je podrška Ukrajini važna za budućnost te zemlje, budućnost evropske bezbednosti, kao i međunarodnog poretka.\n“Sve dok ukrajinski lideri budu verni projektu reformi, SAD će nastaviti da stoje uz njih”, istakao je Bajden, koji je dodao da će američke sankcije Rusiji ostati na snazi sve dok sporazum iz Minska ne bude u potpunosti primenjen.\nSAD će se takodje koncentrisati na direktni odgovor na humanitarnu tragediju, koju je izazvala ruska agresija, naveo je američki potpredsednik. Bajdenov govor bio je jedan od najoštrije sročenih komentara nekog visokog zvaničnika aktuelne administracije na račun Rusije, a Bajden je ocenio da Moskva preduzima korake da podrije stabilnost svojih evropskih suseda i ojača svoju hegemonističku poziciju.\nAmerički potpredsednik je rekao da se Vladimir Putin značajno promenio od kada je ponovo zauzeo predsednički položaj, a da se zbog toga promenio i američki pristup. On je zaključio da Putinova vizija nema mnogo toga da ponudi ruskom narodu osim “mitova”, što znači da je osuđena na neuspeh.


Ambasador SAD Kajl Skot obraća se zvanicama na prijemu povodm 4. jula, Dana nezavisnsti SAD, u Ambasadi Sjedinjenih Država u Beogradu, 3. jula 2019.\nAmbasador Sjedinjenih Država u Beogradu Kajl Skot izjavio je u sredu uveče da su SAD prijatelj i saputnik Srbije na njenom putu ka Evropskoj uniji.\nNa svečanom prijemu povodom 243. godišnjice Dana nezavisnosti SAD, 4. jula, Skot je rekao da put ka EU nije lak i da zahteva svu energiju, volju ove nacije, žrtvovanje i kompromise.\n"Siguran sam da će Srbija ako se tome posveti stići do tog cilja", rekao je Skot naglašavajući da Srbija to zaslužuje.\nOvogodišnja proslava 4. jula bila je u znaku sećanja na leto 1969, kada se "dogodio Vudstok, kada je čovek sleteo na Mesec", kazao je on.\nMeđu onima koji su sletanje na Mesec pratili iz Kontrole leta u Hjustonu bilo je sedam vodećih inženjera srpskog porekla, što je još jedan primer doprinosa ove zemlje mojoj zemlji i celom čovečanstvu tokom proteklih vekova, rekao je Skot. "Kasnije iste godine astronauti Apola 11 su posetili Beograd gde im je priređen masovan i srdačan doček", podsetio je.\nTokom prijema uz zvuke američke muzike iz 60-ih godina prošlog veka, Skot je rekao da je 1969. bila prelomna godina koja je obeležila svitanje novog doba.\n"Sa Vudstokom je sazrela jedna nova generacija koja je verovala u muziku i moć ljubavi. I Srbiju su zapljusnule ove promene, pa je 1969. mjuzikl 'Kosa' premijerno izveden u Beogradu kao drama previše radikalna za mnoge na Zapadu i previše slobodna za one na Istoku", rekao je Skot.\nGostoprimstvo i prijateljstvo\nSkot je podsetio da se njegov mandat bliži kraju i zahvalio na bezgraničnom gostoprimstvu Srbije i prijateljstvu koje je poklonjeno njemu, njegovoj porodici i čitavom kolektivu američke ambasade tokom četiri godine.\nNaglasio je da mu je bila čast da obavlja dužnost i da je ponosan što je radio "sa ovako divnim ljudima, i Amerikancima i Srbima, posvećenim unapređenju srpsko-američkih odnosa".\nPrijemu prisustvuju premijerka Ana Brnabić, ministri Zorana Mihajlović, Nenad Popović, Zoran Ðorđević, direktor BIA Bratislav Gašić, predsednik pokrajinske vlade Igor Mirović i patrijarh Irinej.\nNa prijemu su bili i gradonačelnik Beograda Zoran Radojičić, predsednik gradske skupštine Nikola Nikodijević, kao i predstavnici opozicije Dragan Šutanovac, Gordana Čomić, Sandra Rašković Ivić, Vuk Jeremić i Boško Obradović, te brojni predstavnici diplomatskog kora.


Čović: Na pobedu i protiv Spartaka - SPORTSKI ŽURNAL\nFudbaler Vojvodine Nemanja Čović rekao je danas da se nada da će njegova ekipa nastaviti sa dobrom igrom i da će u meču protiv Spartaka postići pozitivan rezultat.\n- U Subotici nas očekuje teška utakmica jer je Spartak dobra ekipa. Ove sezone beleže dobre rezultate, a posebno su opasni na svom terenu. Ipak, kao i na prethodnim mečevima, opet ćemo ići na pobedu nadam se da ćemo uspeti da nastavimo naš trijumfalni niz i time se približiti svom cilju, a to je plasman u Evropu - rekao je Čović na konferenciji za novinare.\nU 26. kolu Super lige Srbije fudbaleri Vojvodine sutra gostuju ekipi Spartaka u Subotici u 16.00, a meč će biti odigran bez prisustva navijača.\nGolom protiv Mladosti u prethodnom kolu Čović je poveo svoju ekipu ka pobedi, a želi da sa dobrom igrom nastavi i u narednim mečevima.\n- Povreda koju sam imao je odavno prošlost, a na utakmici protiv Mladosti je došao i taj gol. Osećam se super i verujem da ću svojim doprinosom još više moći da pomognem ekipi da ostvaruje dobre rezultate - dodao je napadač Vojvodine.\nPosle 25 odigranih kola, Vojvodina se nalazi na trećem mestu na tabeli sa ukupno 54 boda, dok je Spartak na sedmoj poziciji sa 36 osvojenih bodova.


Gradonačelnik Čačka odgovorio SZS i Obradoviću koji su tražili njegovu ostavku - Teslavision\nPiše: Beta 03. avgusta 2019. 21.54\n„Očigledno uplašen činjenicom da Dverima izmiču pozicije u Savezu za Srbiju, s obzirom na to da njihove predstavnike niko nije pozvao na sastanak vlasti i opozicije koji je održan na Fakultetu političkih nauka u Beogradu, ‘lider’ te stranke Boško Obradović odlučio je da se vrati u ‘bazu’, u grad Čačak, gde je pre desetak godina pod okriljem Nove Srbije počela njegova karijera bibliotekara, TV lica na lokalnoj televiziji, pravoslavnog teoretičara i na kraju političara“, navodi Todorović u saopštenju za medije.\nTodorović ocenjuje da bi Dveri koje su „uzdrmane“ želele da nastave „politički rat na lokalu“ i da preuzmu vlast bez izbora.\n„Ja to razumem imajući u vidu u kakvom se rasulu nalazi odbor Obradovićeve stranke u Čačku, koji iz dana u dan ostaje bez članova, od kojih neki imaju odborničke mandate. Znaju, ako se budu oslanjali na poverenje građana, do toliko željenih fotelja i funkcija nikada neće doći“, navodi Todorović.\nOn je istakao da nema „nikakav problem da se povuče sa pozicije gradonačelnika“, ali da će to učiniti tek kada opozicija bude imala podršku građana, odnosno dovoljan broj odbornika za njegovu smenu u Skupštini Čačaka.\n„Na to me obavezuju odgovornost koju imam prema građanima koji su glasali za politiku Aleksandra Vučića i Srpske napredne stranke i rezultati koje smo ostvarili u prethodne tri godine. Bio bih neozbiljan čovek kada bih se osvrtao na svaki šarlatanski zahtev Dveri i tužnih ostataka Demokratske stranke“, navodi Todorović.\nOn ističe da bi se „zapitao da li je na pravom mestu ako bi ga, kao Boška Obradovića počeli da napuštaju najbliži saradnici u Beogradu, ali i oni u Čačku“.\n„U tom slučaju nema sumnje da bih otišao i ja i tu je velika razlika između Obradovića i mene. Sa njim su ostali samo oni koji se nadaju da bi mogli nešto da ušićare ili se ogrebu o neku Đilasovu apanažu“, navodi Todorović.\nOn je ocenio da „u nedostatku valjanih činjenica i nemogućnosti da argumentovano ospore rezultate koje vlast u Srbiji i Čačku ostvaruje iz godine u godinu, Dveri ogrnute u plašt nečega što se zove Savez za Srbiju, pokušavaju da fabrikuju afere“.\nTodorović je naveo da se kao što se aktuelna gradska vlast nikada nije „kitila“ uspesima sportskih klubova u Čačku – KK Borac, atletskih klubova Sloboda i ČAČAK, karate kluba Borac, tako ne može biti odgovorna za ono što se u ovom trenutku dešava u FK Borac.\n„Sve ingerencije koje je imala, lokalna samouprava je i preduzela, ali su finansijski problemi bili nepremostiva prepreka da FSS omogući čačanskom klubu registraciju novih igrača i takmičenje u Prvoj ligi Srbije“, naveo jeTodorović.\nKada je reč o zagađenju Zapadne Morave i Lupnjače, Todorović ocenjuje da se Obradović „po dobro oprobanom metodu služi zamenama teza.\n„Jasno sam rekao da je kompanija Sloboda odgovorna za ispuštanje štetnih materija prošle subote, ali da i dalje nemamo dokaz ko je zagađivač čačanskih reka u prethodnih nekoliko meseci. To treba da ispitaju inspekcijske službe koje nisu u nadležnosti grada. Za razliku od opozicije, nikada nisam i neću optuživati bilo koga bez dokaza“, rekao je Todorović.\nJedan od lidera Saveza za Srbiju i predsednik Dveri Boško Obradović zatražio je juče na konferenicji za novinare u Čačku „hitnu“ ostavku gradonačelnika Čačka Miluna Todorovića i kompletnog gradskog rukovodstva zbog zagađenja Zapadne Morave i „propasti“ FK Borac, koje je ocenio kao „najnovije afere čačanskih vlasti“.\nPored Obradovića, konfrenciji za novinare Saveza za Srbiju u Čačku, koja je održana u holu gradske Skupštine, prisustvovali su i predstavnici Gradskog odbora Demokratske stranke.\nPrevious : Protest 1 od 5 miliona u Beogradu (VIDEO, FOTO)\nNext : 1 od 5 miliona: Nećemo odustati od protesta(VIDEO, FOTO)


Vreme 633 - Pravosudje i ekonomske reforme: Hoce li hapsiti Djelica? -->\nTrenutno u Srbiji ne postoji opasnija pretnja po ekonomske reforme od opstrukcije koja dolazi iz pravosudnog sistema. Evropska unija je na to ukazala verovatno zato što ovde nije postojala politička volja da se stvari nazovu pravim imenom\n"Uhapšen Božidar Đelić". Da li danas neko veruje da je moguće da se za nekoliko meseci pojavi ovakav naslov na prvoj strani beogradskih dnevnih novina? Većina građana Srbije, zahvaljujući čijim je glasovima ministar Đelić postao najpopularniji političar u gotovo svim ispitivanjima javnog mnjenja, rekla bi da je tako nešto nemoguće. Kako bi onda jedan ministar, uspešan stručnjak koji je u belom svetu ostavio karijeru i novac i došao da pomogne i ekspert zaslužan za ključne reformske poteze, mogao biti – uhapšen? Đelić nije, i to je do sada dokazao, čovek sklon korupciji, pljački ili "konzumiranju" privilegija koje nosi ministarski položaj u državi koja prolazi kroz najteže godine tranzicije. S te strane teško da bi mu neki policijski ili sudski istražitelji mogli "napakovati" kakvu finansijsku nepodopštinu ili krivično delo.\nAli, izgleda da Božidar Đelić, srpski ministar finansija, nekome već smeta. I mnogo je verovatnije da će on zaraditi krivičnu prijavu i biti uhapšen nego bilo ko drugi iz izvršne vlasti. Šta bi mogao biti povod? Po ustaljenoj praksi u ovoj zemlji može se pretpostaviti da će se već nešto iskopati, jer neko negde sedi i kaže "neka se nađe afera u koju će biti umešan onaj Đelić".\nIme Božidar Đelić u takvim kombinacijama biće samo metafora, a cilj je da se njegovim "prljanjem" baci u blato svaka ideja daljeg sprovođenja ekonomskih reformi.\nBUGARSKI VIRUS: Nekoliko kritičkih opaski koje je Đelić izrekao u poslednje vreme na račun pravosudnog sistema u Srbiji moglo bi da otkrije odakle sada "vetar duva" s tendencijom i da oduva ministra finansija. Izvori bliski Vladi Srbije, ali i ekspertskim krugovima u Beogradu ocenjuju da republičko ministarstvo finansija (kao reformski timski lider) sada ima samo jednog pravog organizovanog institucionalnog protivnika koji pokušava da ga na svaki način diskvalifikuje, a to je – Tužilaštvo. I neki strani eksperti (Svetska banka) locirani u Beogradu još su krajem prošle godine javno upozorili da će srpski pravosudni sistem posle dve godine tranzicije biti najžešći neprijatelj ekonomskih reformi. A stvar je postala kristalno jasna obelodanjivanjem izveštaja Evropske unije u kojem se pravosuđe, a naročito Tužilaštvo, optužuje za odsustvo svakog reformskog sluha, zapravo se nominuje kao glavni kočničar ukupnih društveno-ekonomskih reformi. Drugo je pitanje, ali ne i manje važno, zašto je taj izveštaj skoro mesec dana sklanjan od kritičkog procenjivanja javnosti.\nPojava da pravosudni sistem postaje kočničar ekonomskih reformi nije, međutim, samo srpski specifikum. Ministri finansija, recimo, Bugarske, Hrvatske ili Makedonije takođe će pravosudni sistem u svojoj zemlji označiti kao najveću prepreku za ekonomske promene. Kao ilustracija za takvu tezu često se koristi primer poništene prodaje Bulgartobaka. Tu kompaniju kupila je prošle jeseni investiciona grupa Dojče banke, ali je jedan lokalni (za takve je u Srbiji odomaćen izraz "kontroverzni") biznismen uspeo preko suda da poništi tu privatizaciju. Bio je to vruć šamar za bugarsku vladu, koja je dolazeći na vlast jasno rekla šta su joj prioriteti i šta će privatizovati. Suočena sa "kreativnom" spregom sudstva i biznisa, bugarska vlada morala je kroz parlament da provuče novi zakon u kome se striktno nabraja kojih će se 14 strateških preduzeća prodati a da se njihova prodaja ne može zaustaviti nikakvom sudskom odlukom.\nNešto slično dogodilo se nedavno i u Srbiji kad je u Leskovcu nastala prava panika pošto jedan sudija Trgovinskog suda nije hteo da izda izvod iz registra akcija Zdravlja, pa je privatizacija te farmaceutske firme neko vreme bila "na ledu". Nagoveštaj ozbiljnog "kurcšlusa" između ekonomskih reformatora i pravosudnog sistema bile su odluke iz 2001. godine Saveznog vrhovnog suda o poništavanju rešenja guvernera Narodne banke Jugoslavije Mlađana Dinkića kojima je on zatvorio nekoliko poslovnih banaka jer nisu ispunjavale uslove za rad. Obrazloženja sudija već tada su ukazivala na opasan naum sudske vlasti da arbitrira i u finansijsko-monetarnoj oblasti.\nBugarski virus počeo je da deluje u Srbiji mnogo benignije nego što će kasnije izgledati. Tako je, na primer, Izveštaj budžetske inspekcije o načinu trošenja budžeta stare vlasti u 2000. godini s pravom izazvao šok u javnosti. U tom izveštaju jasno je pokazano kako se novac poreskih obveznika trošio za podmazivanje partijske mašinerije i privatnih džepova socijalista i radikala. Ruku na srce, tada napisane krivične prijave budžetske inspekcije protiv ministara prethodne vlasti nisu bile pravnički savršene i na njima je trebalo da se radi. Ali, one su u svakom slučaju bile dobar putokaz pravosudnim organima kako da postupe sa prekršiocima. Umesto ozbiljne analize, prijave poreske inspekcije poslužile su Tužilaštvu da se, uzimajući one najslabije obrađene, pravnički nadgornjava sa Ministarstvom finansija. Praksa je bila da se obično nađe veštak koji će potvrditi da je sve u redu jer je u papirima pisalo da će novac biti potrošen namenski i da je tako stvarno urađeno. I to je onda za Tužilaštvo bilo u redu. A u odluci je, na primer, pisalo da je neki radikal iz Ministarstva ekologije slao novac TV Palmi. I veštak je tvrdio da u papiru baš tako piše – "da će pare biti poslane TV Palmi". Ergo, znači to je ispravno, jer su pare poslane TV Palma. Niko, međutim, nije hteo da se upita a kako se ta TV stanica finansira novcem svih poreskih obveznika.\nKREATIVNA TUMAČENjA: Kasnije su slučajevi otvorenog podrivanja reformi postali još ozbiljniji. Kao opasan presedan mogla bi se uzeti odluka Tužilaštva da propusti kroz proceduru (umesto da odustane) krivične prijave koje su firma Progres i njen direktor i bivši Miloševićev premijer Mirko Marjanović podneli protiv službenika Poreske uprave. Dakle, protiv ljudi koji su kao državni činovnici direktno i samo primenjujući zakon radili na tom predmetu. Cilj Progresa i Marjanovića i jeste bio da tih 20 činovnika Poreske uprave poimence zaplaši, isto onako kao što je na sednici parlamenta to isto učinio Branislav Ivković preteći ljudima iz budžetske inspekcije: "Znam vaša imena, dobro razmislite šta radite". Bio je to otvoreni poziv na linč, kao uostalom i odluka Tužilaštva. Šta će sada raditi 20 ljudi u Poreskoj upravi, od običnog finansijskog policajca do bivšeg direktora Aleksandra Radovića, koji su "popili" krivične prijave? A, inače, te prijave je Tužilaštvo prihvatilo, umesto da ih odbije kako je prvobitno obećalo da će učiniti na sastanku sa predstavnicima Ministarstva finansija.\nSledeći primer mogao bi biti još šokantniji. Naime, švajcarski ambasador u Beogradu obratio se nedavno Vladi Srbije s pitanjem "zašto vaš Tužilac u pismu koje je napisao na nemačkom jeziku traži da švajcarske vlasti obustave sve istražne radnje vezane za Dragomira Tomića iz Simpa". Ambasador Švajcarske se, između ostalog, dalje pita da li su zaista nekome u Srbiji potrebne informacije o tajnim računima ili ne. Zar i javnost u Srbiji ne bi mogla da se upita: stvarno, u čije ime Tužilaštvo odustaje?\nA kao poslednja skandalozna odluka koja je neskriveno otkrila nameru pravosudnih organa da se sprdaju sa ekonomskim reformama i pravnom državom jeste tumačenje Tužilaštva povodom novog zakona o poreskom postupku koje je poslato na adrese svih lokalnih tužilaca. Prema tom tumačenju, Tužilaštvo generalno traži da lokalni tužioci odustaju od svih krivičnih prijava podnesenih za utaje poreza prošle godine. Navodno uporište za takvo tumačenje Tužilaštvo je pronašlo u izvesnim nepreciznostima pojedinih prelaznih odredbi novog zakona.\nAko je neko ozbiljno hteo da čita Zakon i tumači njegovu suštinu, kristalno je jasno šta je hteo zakonodavac – da pojača kazne za utaju poreza. Otuda je nejasno kakvo je to "kreativno" tumačenje Tužilaštva po kome se prelaznom odredbom definiše da više ne važi nešto što je suština novog zakona. Pri tom nije pomoglo ni autentično tumačenje Zakona koje je dao nadležni Zakonodavni odbor Skupštine Srbije u kome se kaže da je kažnjavanje utaje poreza važan posao srpske vlasti. Ko bi dakle sada morao u ime države i njenih građana, ako ne pravosudni organi koji to izgleda ne žele, da utvrdi ne kriju li se neke finansijske sprege iza odustajanja od gonjenja utajivača poreza. Niko ne tvrdi da ta sprega postoji, ali uopšte nije mala stvar danas u Srbiji osloboditi nekoga ko je utajio porez.\nOno što u Srbiji trenutno jeste zabrinjavajuće to je činjenica da svako iz izvršne vlasti ko se drzne (poput ministra Đelića) da javno saopšti svoje mišljenje o nekom potezu pravosudnih organa neće iza sebe imati kritičnu masu podrške. Naum ovog tekst nije neprincipijelna odbrana lika i dela jednog srpskog ministra. Umeće on i sam da se brani, a ponešto o njemu svedočiće i ono što je uradio. Ali, ono što se golim okom može videti u pravosuđu jeste neverovatan spoj, neka vrsta neformalne koalicije starih kadrova sa ljudima iz nove vlasti, koji umesto da dele političku filozofiju primerenu nezavisnom sudstvu nastavljaju s podrškom staroj matrici partijskog i finansijskog udvorištva. Tako su se nesrećno "našli" novi kadrovi koji su manje stručni od starih i stari kadrovi koji novima služe za obradu informacija, ali i za odlučivanje. Otuda i ne čudi izjava jednog "novog" sudije Ustavnog suda koji je za jednog "starog" rekao: "Ali, taj Pljakić je dobar specijalista!"\nU Srbiji danas ne postoji politička niti socijalna sila koja bi sebe deklarisala kao apsolutnog protivnika reformi. Otuda je teško, ali ipak moguće postaviti pitanje: Pod okriljem čije i kakve vlasti danas u Srbiji nastaju protivnici reformi? Ako se Vlada stalno poziva da sprovodeći reforme poštuje izbornu volju građana od 5. oktobra 2000. godine, onda nikom, pa ni predstavnicima Tužilaštva, neće dati za pravo da na drugom Dnevniku državne Televizije pet minuta objašnjava kako treba da se odustane od gonjenja biznismena koji su utajili porez. To Vlada, ukoliko želi da sačuva imidž reformske, ne sme da oćuti.


Ruski naučnici razvili materijale za energetske prozore - Sputnjik Srbija\n03:19 06 Decembar 2020\nRuski naučnici razvili materijale za energetske prozore\n15:37 18.02.2017 (osveženo 15:55 18.02.2017) Preuzmite kraći link\nRuski naučnici razvili su sisteme za koncentrisanje solarne energije (solarni koncentratori) napravljene od fluorescentnih polimernih materijala kako bi obične prozore pretvorili u solarne panele, saopštio je Federalni univerzitet ruskog Dalekog istoka (FEFU).\n© Foto : Leonid Primak i Valerij Perevalov\nRuski naučnici izumeli jedinstven vetro-solarni generator (video, foto)\n„Naučnici Fakulteta prirodnih nauka FEFU, u saradnji sa Institutom za hemiju Ruske akademije nauka, razvili su nove luminiscentne polimerne materijale koji potencijalno mogu da dovedu do stvaranja prozora-energenata koji mogu da pretvore sunčevu svetlost u električnu energiju“, saopštio je Univerzitet.\nNaučnici smatraju da se novi materijali mogu koristiti za proizvodnju jeftinih prevlaka koje bi se postavljale na obična prozorska stakla ili neku drugu površinu na koju pada sunčeva svetlost i tako prikupljale i pretvarale svetlost u električnu energiju.\n„Konvencionalne solarne ćelije su veoma skupe, ima nisku efikasnost difuznog svetla i zahtevaju veliko mesto za postavljanje. Nasuprot tome, solarni koncentratori smanjuju potražnju za fotonaponske pretvarače, koriste difuzno svetlo i mogu se postaviti na bilo koju površinu“, kaže Aleksandar Ridž, jedan od naučnika projekta.\nSrpska svetla obasjala Las Vegas (video, foto)\nprozori, paneli, sunčeva energija


Tanjug 9. avgusta 2018. 16:14\nBEOGRAD – Rok za završetak radova na popravci platoa na Slaviji pomeren je za 31. avgust odlukom Sekretarijata za investicije, koji ujedno tvrde i da novog produžetka neće biti.\nNa platou, na kojem su betonske ploče popucale pet meseci nakon što je obimna rekonstrukcija Trga Slavija završena 16. novembra, sanacija je počela 20. aprila, a sve je prvobitno trebalo da bude završeno sredinom maja.\nRok je kasnije pomeren za kraj juna, a onda za 8. avgust, kada je u Sekretarijat za investicije od firme zadužene za obavljanje nadzora, stigao izveštaj na osnovu kojeg je doneta odluka o produžetku roka, prenose „Večernje novosti“.\n„Ovo je poslednji put da pomerimo rok za završetak svih radova na platou na Slaviji“, rekao je sekretar za investicije Luka Petrović.\nKako je naveo, juče su dobili izveštaj firme zadužene za nadzor i na njihov predlog odlučili su da izvođaču daju još nekoliko dana da popravi plato, jer zbog loših vremenskih uslova nisu uspeli da ispoštuju rok.\n„Zbog kiše i loših vremenskih uslova imali su poteškoća, pošto tehnologija ugradnje polimer-betona zahteva suvo vreme, odnosno posle poslednjih padavina mora da prođe 24 časa pre njegovog nalivanja“, objasnio je Petrović.\nPrema njegovim rečima, ukoliko izvođač ne završi radove do 31. avgusta, postoje dve opcije – ili da plaćaju penale jer kasne, pa da im se isplati manja suma za ono što je urađeno ili da Grad povuče bankarsku garanciju.\n„Ceo plato nas je koštao 1,5 miliona evra, dok nas ugradnja tog polimer-betona, koji je i napravio problem, košta nešto manje od 200.000 evra“, kazao je Petrović.\nUkoliko Grad reši da povuče bankarsku garanciju, sledi raspisivanje javne nabavke kako bi se angažovo novi izvođač, a u tom slučaju plato će biti sređen tek na proleće sledeće godine, zbog toga što javne nabavke i dokumentacija iziskuju vreme, a za to što novi izvođač ne bi mogao da počne sa radovima na jesen, jer polimer-beton ne može da se izliva po lošim vremenskim uslovima.


Izvor: Vostok.rs, 12.Maj.2020, 19:12\nRepublički štab za vanredne situacije Republike Srpske donio je Zaključak o dopuni Zaključka o obaveznom sprovođenju mjera za reagovanje na pojavu bolesti COVID-19 Republičke uprave za inspekcijske poslove u Republici Srpskoj. Dopuna Zaključka odnosi se na to da, za lice koje prijavi da će boraviti u Republici Srpskoj kraće od 14 dana, republički inspektor donosi rješenje o stavljanju u izolaciju u kućnoj sredini na prijavljeni broj dana, saopštio je Biro za odnose s javnošću Vlade Republike Srpske nakon sjednice Republičkog štaba za vanredne situacije.\nOsoba kojoj je doneseno rješenje po ovom osnovu obavezna je da se prijavi nadležnoj higijensko-epidemiološkoj službi u mjestu boravka u roku 24 časa od ulaska u Republiku Srpsku, a nadležnoj komunalnoj policiji prije napuštanja mjesta boravka, dodaje se u saopštenju. Republički štab za vanredne situacije razmatrao je danas Informaciju o epidemiološkoj situaciji u Republici Srpskoj i donio Zaključak o prestanku primjene zaključaka, kojim se van snage stavljaju Zaključak o ustupanju prostorija osnovnih i srednjih škola i đačkih domova od 26. marta i Zaključak o obaveznoj policijskoj pratnji lica koja ulaze u Republiku Srpsku od 31. marta.\nBlic: KUĆNA IZOLACIJA OBAVEZNA Putnicima omogućen ulazak u Srpsku na manje od 14 dana\nNove mjere u RS u vezi sa karantinom\nŠtab za vanredne situacije u Republici Srpskoj (RS) odlučio je u utorak da za osobe koje prijave boravak u Republici Srpskoj kraće od 14 dana, inspektor će izdati rješenje o stavljanju u izolaciju u kućnoj sredini na prijavljeni broj dana. Republika Srpska ukida karantine Kako je saopšteno...\nUKUPNO 50 OBOLELIH: U Kraljevu još jedna osoba pozitivna na koronu\nIzvor: Kurir, 13.Maj.2020, 11:41\nŠtab za vanredne situacije Grada Kraljeva saopštio je u sredu da je u tom gradu registrovan još jedan slučaj zaraze koronavirusom, čime je broj obolelih od virusa Covid-19 u gradu na Ibru porastao na 50.


Metro - razvojni projekat Srbije\nMinistrastvo za infrastrukturu, danas je u Medija centru organizovalo panel diskusiju na temu metroa u Beogradu, na kojoj su govorili ministar za infrastrukturu Milutin Mrkonjić, arhitekta Branislav Jovin, prof. dr Mihailo Maletin i Nataša Jovanović iz Direkcije za građevinsko zemljište. Ministar Mrkonjić obećao je da će Beograd dobiti metro i da će radne grupe za tri meseca dati konkretne odgovore, pri čemu će se postići najbolje rešenje za njegovu izgradnju.\nZavršen ciklus obuka o FIDIC uslovima ugovora u 2008.\n10. decembra je završena dvodnevna obuka „Primena FIDIC uslova ugovora“, koju je dvanaesti put za Vas organizovala konsultantska kuća YU Build, uz podršku MACE-a.\nProjektno finansiranje je novi način finansiranja izgradnje objekata za tržište.\nKada investitor samostalno obezbedi lokaciju i odobrenje za gradnju, banka preuzima na sebe finansiranje svih budućih troškova, kao što su situacije izvođača, uređenje građevinskog zemljišta, itd., sve dok se prodajom prostora ne namiri dugovanja investitora.\nThursday, 06. November 2008.\nPozivamo Vas da učestvujete u dvodnevnoj obuci „Primena FIDIC uslova ugovora“ koju za Vas organizuje YU Build, uz podršku MACE-a\nNaučite da koristite različite metode i tehnike za prenošenje znanja (timske vežbe, igre uloga, diskusije, analize poslovnih slučajeva i sl.), koje obezbeđuju visok nivo interakcije među učesnicima, olakšavaju učenje i sticanje novih veština na zanimljiv način.\nYU Build na biZbuZZ konferenciji\nDanas je završena biZbuZZ konferencija o Internet poslovanju i korporativnom prisustvu na Internetu. Konferenciju je 29. oktobra otvorila ministarka za telekomunikacije i informaciono društvo, Jasna Matić. Ministarka je pozvala učesnike konferencije da komuniciraju sa Ministarstvom, šalju svoje predloge i sugestije. Ciljevi Ministarstva jesu da učini da javno mnjenje bolje prepozna značaj informacionih tehnologija za budućnost zemlje, kao i činjenicu da Srbija može da dobro živi samo ako obrati pažnju na infrastrukturu ovog doba.\nObuka "Primena FIDIC uslova ugovora"\nPozivamo Vas da učestvujete u dvodnevnoj obuci 'Primena FIDIC uslova ugovora' koju za Vas organizuje YU Build uz podršku MACE-a.\nVreme održavanja: 04. 11. - 05. 11. 2008.\nMesto održavanja: Savez inženjera i tehničara Srbije, Kneza Miloša 7, III sprat.


» Otvorena je prva izložba selfija u Srbiji na temu kulturnog nasleđa\nPodrška u kretanju mladima sa invaliditetom\nMedijske slobode i evropske integracije\nBlog, Maja Stojanović\nOtvorena je prva izložba selfija u Srbiji na temu kulturnog nasleđa\nSelfiji su u digitalnom vremenu postali neizbežni, a reč selfi je 2013. godine završila i u Oksfordskom rečniku. Iako se često misli da su selfiji produkt savremenog doba, kultura selfija, odnosno stvaranja prikaza sopstva datira još iz perioda antike. Budući da je fotografisanje pametnim telefonima i pravljenje selfija u digitalnom vremenu neizbežno, svrha izložbe selfija je upotreba selfi-manije u promovisanju mesta srpske i evropske kulturne baštine kroz fotografiju.\nU okviru Evropske godine kulturnog nasleđa, u EU info centru u Beogradu danas je otvorena prva izložba selfija u Srbiji na temu evropske kulturne baštine. Tom prilikom uručene su nagrade za tri najbolja selfija autorima fotografija koji su učestvovali na nagradnom Instagram konkursu “Delimo kulturno nasleđe” održanom tokom aprila i maja ove godine.\nKonkurs je deo kampanje Evropske godine kulturnog nasleđa koju EU info centar iz Beograda i EU info kutci iz Novog Sada i Niša organizuju kako bi promovisali mesta srpske i evropske kulturne baštine. Nagrade su osvojili:\nNagrada, 300€, Nikola Dopuđ iz Niša – Morske orgulje (Zadar, Hrvatska)\nNagrada, 200€, Sanja Stojanović iz Petrovca na Mlavi – Fontana di Trevi (Rim, Italija)\nNagrada, 100€ Nada Jovanović iz Pirota – Lazarev grad (Kruševac, Srbija)\nViše od 200 takmičara i takmičarki poslalo je preko 260 selfija, a formalne uslove zadovoljilo je 127 takmičara. Odluku o najboljim fotografijama doneo je četvoročlani žiri koji su činili Danijela Božović iz Delegacije EU u Srbiji, Emil Vaš, profesionalni fotograf i Aleksandar Jovančić i Marija Stevuljević iz EU info centra.\nNa izložbi koja u Beogradu traje do kraja jula izloženo je 20 selfija nastalih na putovanjima po Italiji, Belgiji, Grčkoj, Rumuniji, Norveškoj, Slovačkoj, Hrvatskoj i Srbiji. Od septembra, izložba će biti dostupna publici u Nišu, Novom Sadu i Novom Pazaru.\nEvropska godina kulturnog nasleđa\nStipendije EU za studente iz Srbije\nProjekti posvećeni našem kulturnom nasleđu prikazani na izložbi u novosadskoj “Svilari”\nKulturno nasleđe Niša tema konferencije KreNi\nIzložba u Nišu: Evropska godina kulturnog nasleđa – Pozdravi iz Srbije


Datum kreiranja subota, 06 Novembar 2021\nI banovićka publika je nakon tuzlanske imala priliku pogledati pozorišnu predstavu “Kuća bez vrata” u produkciji BKC-a TK i partnera. Predstava je organizovana u sklopu obilježavanja 75 godina od izgradnje omladinske pruge Brčko-Banovići.\nNovinar: Novinar: Senad Mahmutbegović\nU organizaciji KBS Banovići održan je tradicionalni turnir u boksu “Banovićki pobjednik 2021”.\nUčešće su uzeli bokseri iz: Austrije,Mađarske,Srbije,Makedonije i Bosne i Hercegovine.\nČLANSKE KARTE ZA PRVAČIĆE U BIBLIOTECI BANOVIĆI\nDatum kreiranja utorak, 26 Oktobar 2021\nU prostorijama Javne biblioteke Banovići upriličena je svečana dodjela članskih karti djeci prvih razreda osnovnih škola sa područja općine Banovići.Projekat je realizovala Javna biblioteka u saradnji sa mikrokreditnim društvom Mikrofin.\nOKRUGLI STO O PREVENCIJI NASILJA U PORODICI\nU cilju borbe protiv nasilja u porodici Udruženje građana "Nešto više" iz Sarajeva uz podršku Francuske ambasade u BiH i Općine Banovići organizovalo je okrugli sto na temu "Jačanje institucionalne borbe protiv nasilja u porodici".\nEKONOMSKO OSNAŽIVANJE DOMAĆINSTAVA KROZ PLASTENIČKU PROIZVODNJU\nPotpisivanjem ugovora o dodjeli plastenika za 20 porodica u Banovićima je implementiran još jedan projekat ekonomskog osnaživanja socijalno i materijalno ugroženih i mladih osoba.\nProjekat je finansiran od strane općine Banovići i nevladine organizacije Muslim Aid.\nVEZENI MOST BANOVIĆI\nNOVI ZAKON O RODITELJIMA I NJEGOVATELJIMA U FBiH\nStrana 7 od 92


Vesti online / Vesti / Svet / Grcima "prekipelo": Turska krijumčari migrante u Evropu\nGrcima "prekipelo": Turska krijumčari migrante u Evropu\nGrčki predsednik Prokopios Pavlopulos optužio je Tursku da pomaže krijumčarenje migranata sa svoje teritorije u Evropu.\nEvropa ima sve više problema oko izbeglica sa Turskom\n- Ozbiljno sam zabrinut oko toga da krijumčari ljudima imaju podršku vlasti - rekao je Pavlopulos u intervjuu za nemački list "Zidojče cajtung".\nOn je dodao da lučke vlasti u Turskoj nisu učinile dovoljno da spreče migrante da se ukrcavaju na brodove krijumčara za Evropu.\n- Jasnije rečeno, lučke vlasti se prave da to ne vide - rekao je on, preneo je "Sputnjik".\nEU je dogovorila u novembru da Turskoj da tri milijarde evra kako bi ojačala graničnu bezbednost i omogućila zbrinjavanje 2,2 miliona sirijskih izbjeglica.\nEvropska komisija je već prebacila oko 500 miliona evra, dok će ostatak dati zemlje članice bloka.\n* Više od milion izbeglica stiglo u Evropu\n* EU ljuta: Turci, džabe vam dadosmo onolike milijarde\nPavlopulos je potvrdio da će Grčka poštovati svoj deo tog sporazuma, ali samo ako Ankara ispuni dogovoreno, a to je da spreči migrante da prelaze u Evropu.\n- Turska do sada to nije uradila - rekao je on.\nGrčki predsednik boravi u Berlinu na pregovorima sa nemačkim kolegom Joakimom Gaukom i kancelarom Angelom Merkel, čiju je politiku otvorenih vrata prema izbeglicama opisao kao "smelu".\nSVET Grcima prekipelo, neće Tursku u EU\nSVET Grci vraćaju izbeglice Turcima\nSVET Pao dogovor, da vidimo kako će ići sprovođenje


Prvi javni trening povodom 32. Beogradskog maratona - Sportske vesti - Savremenisport.com\nNaslovna :: Sportske vesti ::\tPrvi javni trening povodom 32. Beogradskog maratona\nPrvi javni trening povodom 32. Beogradskog maratona\nBeogradski maraton će u subotu 29.12.2018. organizovati prvi javni trening u sklopu priprema za 32. Beogradski maraton koji će se održati 14.04.2019.\nBiće to idealna prilika da trkački ispratimo 2018. godinu, a da ujedno započnemo druženje koje ćemo tradicionalno organizovati i krajem januara, februara i marta 2019. godine.\nOkupljanje će biti u kafiću “Like a Shine” (prvi na makiškoj strani Ade Ciganlije) u 9.45h, a trening će početi u 10h.\nTreningom će rukovoditi koordinator trkačke sekcije Beogradskog maratona prof. dr Branko Bošković sa saradnicima i biće organizovan u nekoliko grupa u odnosu na stepen pripremljenosti i trku za koju se trkači pripremaju za 32. Beogradski maraton. Beogradski maraton će obezbediti osnovnu okrepu (voda, voće, izotnici), a naš novi partner Fizio Tim obezbediće i odgovarajući oporavak posle treninga.


Politika: Nikolić: Dužnost Srbije je da brine o očuvanju RS - BalkaniYUm.TV '); } //]]>\nBeograd - Predsednik Srbije Tomislav Nikolić poručio je danas na svom tviter nalogu da Srbija neće učiniti ništa da destabilizuju Bosnu i Hercegovinu i da ima dužnost da se brine o očuvanju Republike Srpske u skladu sa Dejtonskim sporazumom.\n"Srbija nema nedoumice da mora doći do pomirenja u regionu. Medjutim, treba imati u vidu da predstoje izbori u BiH, a da se u predizbornoj kampanji političari predstavljaju kao zaštitnici svog naroda u odnosu na druga dva. Kada se ugase kamere oni odlično saradjuju, neki od njih su čak i bliski prijatelji", naveo je Nikolić.\nPredsednik Srbije je istakao da ne zna zašto onda oni to prijateljstvo ne prenesu i na narod.\n"Srbija neće učiniti ništa da destabilizuje BiH, ali ne može mnogo da pomogne, ima dužnost da se brine o očuvanju Republike Srpske u skladu sa Dejtonskim sporazumom", zaključio je Nikolić na svom tviter nalogu.


Evropski parlament odbacio kontroverzni sporazum ACTA - Marketing Mreža\nEvropski parlament odbacio kontroverzni sporazum ACTA\nEvropski parlament juče je odbacio Medjunarodni sporazum o borbi protiv falsifikovanja i piraterije poznatiji kao Akta (ACTA), što znači da on neće važiti na teritoriji Evropske unije, iako su ga potpisale 22 njene članice.\nSvetski mediji poput Frans presa (AFP), Dojče velea, Rašn tajmsa i Asošijeted presa javljaju da je Evropski parlament odbio da usvoji Aktu pošto je svih pet njegovih odbora dalo negativno mišljenje na sadržaj sporazuma. Evroposlanici su velikom većinom odbacili kontroverzni sporazum, za koji se zalagala Evropska komisija – 478 glasova bilo je protiv, 39 je bilo za, a 146 poslanika se uzdržalo od glasanja.\nDojče vele navodi da ovakav ishod predstavlja „pobedu hiljada Evropljana koji su gnevno protestovali protiv Akte“.\nProtesti su izbili širom evropskog kontinenta pošto su 22 od 27 zemalja Unije stavile potpis na taj sporazum, koji je nekoliko godina ugovaran iza zatvorenih vrata. Kritičari sporazuma su tvrdili da Akta omogućava cenzuru interneta, da je pristrasna u korist vlasnika autorskih prava, posebno muzičke i filmske industrije u SAD, a da internet provajdere pretvara u „šerife“ koji će kontrolisati šta rade njihovi korisnici.\nBrojne potpisnice su tokom zime i proleća, pod žestokim pritiskom javnosti, zamrznule postupak ratifikacije dok ne budu videle ishod glasanja u Evropskom parlamentu – tela koji ima završnu reč u vezi s primenom zakona na teritoriji Unije. Evropska komisija je zatražila od Evropskog suda za ljudska prava da proceni da li je Akta u skladu s evropskim propisima, ali je Evropski parlament odlučio da razmotri sporazum i glasa o njemu pre no što sud donese svoje mišljenje, što je proces koji bi mogao da potraje i do dve godine.\nU međuvremenu, svi nadležni odbori Evropskog parlamenta – za gradjanske slobode, industriju, pravne poslove, razvoj i medjunarodnu trgovinu – dali su negativno mišljenje na Aktu. U jučerašnjoj raspravi u Evropskom parlamentu, evropski komesar za trgovinu Karel de Guht je rekao da će Aktu ponovo izneti pred parlament ako Sud bude dao pozivno mišljenje na taj dokument. Akta je ugovarana od 2007. godine izmedju SAD, Japana, Kanade, Južne Koreje, Novog Zelanda, Australije, Evropske unije i još nekoliko zemalja. Pregovori su se vodili iza zatvorenih vrata, van svetskih trgovinskih tela, što je bilo naročita meta kritičara sporazuma. Sporazum bi trebalo da stupi na snagu ako ga ratifikuje najmanje šest potpisnica.


Politika privatnosti - Moje iskustvo - Podelite iskustva sa svima online\nForum za razmenu iskustava, savete, pitanja i odgovore\nNaš sajt priznaje i ceni Vaše pravo na poverljivost podataka te se obvezuje na očuvanje privatnosti i sigurnosti informacija koje putem web stranica na domenu MOJEISKUSTVO.COM s nama podelite. Niti jedna privatna informacija neće biti prosledjena trećim osobama bez Vašeg prethodnog dopuštenja.\nPomoću kolačića DART Google prikazuje oglase svim čitaocima našeg sajta na osnovu njihovih poseta našoj web lokaciji i drugim web lokacijama na internetu. Vi kao korisnici možete deaktivirati korištenje DART kolačića posetom pravila o privatnosti Google oglasa i sadržajne mreže.\nKorišćenjem naših web stranica ustupate nam pravo pribavljanja i korišćenja informacija koje ste ostavili na sajtu na način na koji je to ovde izneseno. Ukoliko promenimo neke uslove u našoj Politici privatnosti, te ćemo promene objaviti na ovoj stranici kako biste uvek imali uvid u način na koji koristimo podatke koje ste nam poverili.\nUkoliko imate dodatnih pitanja o našoj Politici privatnosti, molimo Vas da nam se javite putem e-maila.\nBilo kakve izmene i dopune ove Politike privatnosti neće biti važeće ukoliko nisu objavljene na ovim internet stranama. Svaka izmena koju objavimo na ovim web stranama odmah postaje važeća, a svako Vaše dalje korišćenje sajta ili ponuđenih usluga podrazumevaće da prihvatate izmenjene odredbe.\nOve internet stranice mogu sadržati linkove koji vode na druge web stranice. Naš sajt nije odgovoran za sadržaj ni Politiku privatnosti tih sajtova. Ukoliko saznate da te web stranice vode na treće web stranice s neprikladnim sadržajem ili nepovoljnom Politikom privatnosti, obavestite nas o tome te ćemo takve linkove otkloniti.\nHvala na učešću u diskusijama i želimo vam što više pozitivnih ocena !


Nemačka odbila da se pridruži vojnoj koaliciji u Persijskom zalivu - Svet - Dnevni list Danas\nPočetna » Svet » Nemačka odbila da se pridruži vojnoj koaliciji u Persijskom zalivu\nNemačka odbila da se pridruži vojnoj koaliciji u Persijskom zalivu\nNemačka je odbila poziv Sjedinjenih Američkih Država da se pridruži njihovoj bezbednosnoj misiji u Persijskom zalivu, u koju su se uključile Velika Britanija i Francuska.\n3Piše: FoNet 30. jula 2019. 23.48\nNemačko Ministarstvo inostranih poslova saopštilo je da Berlin nema planova da „na bilo koji način doprinese“ misiji koju predvode SAD.\nMinistar inostranih poslova Hajko Mas bio je još jasniji, poručivši da su za Nemačku prioritet „deeskalacija i diplomatski napori“.\n„Učešće u američkoj akciji maksimalnog pritiska za nas je potpuno isključeno“, poručio je Mas, prenosi AFP.\nNova ministarka odbrane Nemačke Anegret Kramp Karenbauer za sada se nije izjašnjavala o zvaničnom zahtevu SAD, ali je pre nekoliko dana rekla da bi svaka odluka u tom pravcu mogla da se donese samo za konkretnu situaciju, a i tada uz vaganje svih činilaca.\nRezerve prema učešću Nemače u vojnoj misiji u Persijskom zalivu ima i Socijaldemokratska partija, koja je upozorila na očiglednu opasnost od pristupanja koaliciji koju predvode SAD i poručila da bi to samo dodatno uvećalo ionako ogroman rizik od eskalacije stanja.\nAmerička ambasada u Berlinu potvrdila je da je Nemačkoj uručen zvanični zahtev da se priključi misiji u Persijskom zalivu.\n„Članovi nemačke vlade govore da mora da se štiti slobodna plovidba Persijskim zalivom, a mi ih pitamo ko će to uraditi“, rekla je portparolka ambsade, prenosi Politiko.\nNemačka, SAD, USA, zahtev\nGutereš: Svet ne može sebi da priušti rat u Persijskom zalivu\n31. jula 2019. u 00.58\nШто то нису учинили 1999.г.?\n31. jula 2019. u 10.57\nNemacka ima jake poslovne odnose sa Iranom, a i sa svim arapskim zemljama, i ne namerava da ih kvari. Nas su sa gustom razbucali pridruzivsi se `nasim saveznicima’.\n31. jula 2019. u 07.27\nScenario uvodjenja demokratije od strane Amerike, Engleske i Francuske u muslimanskim zemljama se nastavlja, pa kao sto su uveli red, stabilnost i mir u Libiji, Avganistanu, Iraku, sad hoce i u Iranu. Naravno da je biznis u pitanju, jer Ameri ne mogu ekonomski da opstanu bez ratovanja, a prodaja oruzja je najveci posao i donosi najvise profita. Samo u 2018.godini promet na svjetskom nivou je iznosio 165 biliona dolara. Kako su usrecili Arape i uveli im blagostanje ( ukljucujuci i Siriju) tako ce sad i Iran, sto ce potrajati narednih desetak godina, a koja je zemlja sledeca na redu, vidjecemo. Meni se cini Turska. Jedino je sad pitanje – kako ce Kina i Rusija gledati na sve ovo. To pitanje najvise muci i zapadnu koaliciju ( bez Njemacke, koja je odbila da ucestvuje u oslobadjanju Iraka i sad opet Irana).


Jeftini letovi iz Španije do Džibutija - Avio karte Španija Džibuti - eSky.rs\nAvio karte iz Španije do Džibutija\nPretražite letove iz Španije do Džibutija\nProverite najbolje prilike za letove iz Španije do Džibutija\n✔ Postoje li posebne ponude za letove iz Španije do Džibutija na eSky.rs?\n✔ Mogu li se pobrinuti za osiguranje prilikom rezervacije leta iz Španije do Džibutija?\n✔ Ako rezervišem let iz Španije do Džibutija, mogu li da rezervišem ujedno i smeštaj?\n✔ Koje avio-kompanije nude letove iz Španije do Džibutija?\nBudite sigurni, da na eSky.rs ponuda letova iz Španije do Džibutija uključuje ne samo niskotarifne avio-kompanije, već i one koje su specijalizovane za visoki standard.